tripathysagar/odia_wiki huggingface dataset:
ପରଦେଶୀ ବାବୁ, ୧୯୯୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଅମୀୟ ରଞ୍ଜନ ପଟ୍ଟନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲ ଏବଂ କାହାଣୀ ରଚନା କରିଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟି ସଂଳାପ ରଚନା କରିଥିଲେ । ହର ପଟ୍ଟନାୟକ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ରଚନା ବାନାର୍ଜୀ, ବିଜୟ ମହାନ୍ତି, ହର ପଟ୍ଟନାୟକ, ଜୟୀରାମ ସାମଲ, ବ୍ରଜ ସିଂହ, ଜସ୍ମିନ ତମନ୍ନା ତିଥି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ରଚନା ବାନାର୍ଜୀ ବିଜୟ ମହାନ୍ତି ହର ପଟ୍ଟନାୟକ ଜୟୀରାମ ସାମଲ ବ୍ରଜ ସିଂହ ଜସ୍ମିନ ତମନ୍ନା ତିଥି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଲ୍ଲାଉଦୀନ ଅଲ୍ଲୀ । ଦେବଦାସ ଛୋଟରାୟ ଏହି କଥାଚିତ୍ରଟିର ଗୀତ ରଚନା କରିଥିଲେ । ନିବେଦିତା, ସୋନୁ ନିଗମ, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆନନ୍ଦବଜାର ପତ୍ରିକା  ବଙ୍ଗଳା :             ; : [     ]  ବଙ୍ଗଳା ଭାଷାର ଏକ ଭାରତୀୟ ଦୈନିକ ସମ୍ବାଦପତ୍ର। ଏବିପି ଗ୍ରୁପ ଦ୍ୱାରା କଲିକାତା, ବମ୍ବେ, ଦିଲ୍ଲୀ ଓ ସିଲଚର ଠାରେ ଏହି ଖବରକାଗଜ ପ୍ରକାଶ ହୁଏ।  'ଅଡିଟ୍ ବ୍ୟୁରୋ ଅଫ୍ ସରକୁଲେସନ୍'   (ଭାରତ) ଅନୁସାରେ ଜୁଲାଇ-ଡିସେମ୍ବର ୧୦୧୫ ସୁଦ୍ଧା ଏହାର ୧୦ଲକ୍ଷ୍ୟ ଖବରକାଗଜ ବିକ୍ରୟ ହୋଇଛି । ୧୮୭୬ ମସିହାରେ, ପୂର୍ବ ପାକିସ୍ତାନ ବା ବର୍ତ୍ତମାନର ବଙ୍ଗଳାଦେଶର ମଗୁରା ଗ୍ରାମରେ ତୁଷାରକାନ୍ତି ଘୋଷ ଓ ତାଙ୍କ ବାପା ଶିଶିର କୁମାର ଘୋଷଙ୍କଦ୍ୱାରା ପ୍ରକାଶିତ ହେଇଥିଲା। ପରେ ଏହି ଖବରକାଗଜର ନାମ ଆନନ୍ଦ ବଜାର ପତ୍ରିକା ରଖାଯାଇଥିଲା। ୧୯୨୨ ପରେ ପ୍ରଫୁଲ କୁମାର ସରକାରଙ୍କଦ୍ୱାରା ଆନନ୍ଦବଜାର ପତ୍ରିକା ପୁନର୍ବାର ଆରମ୍ଭ ହେଇଥିଲା। ଏହାର ପ୍ରଥମ ପ୍ରିଣ୍ଟ ୧୩ ମାର୍ଚ୍ଚ ୧୯୨୨ରେ ହେଇଥିଲା।
ଉଦୟ ନାରାୟଣ ଦେବ  (୧୦ ଅକ୍ଟୋବର ୧୯୩୫ - ୨ ଫେବୃଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ତଥା ପକ୍ଷୀ ବିଶାରଦ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୪, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉଦୟ ନାରାୟଣ ଦେବ ୧୯୩୫ ମସିହାର ଅକ୍ଟୋବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନନ୍ଦ କିଶୋର ଦେବ ଓ ମାତାଙ୍କ ନାମ ରତ୍ନମଣି ପାଟମହାଦେବୀ । ତାଙ୍କ ପତ୍ନୀଙ୍କ ନାମ ସାବିତ୍ରୀ ଦେବୀ । ସେ ଗଞ୍ଜାମ ଜିଲ୍ଲା ସାନଖେମୁଣ୍ଡିର ପୋଡ଼ାମାରୀର ରାଜା ଥିଲେ । ରାଜନୈତିକ ଜୀବନ ଉଦୟ ନାରାୟଣ ଦେବ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସ ଓ ପରବର୍ତ୍ତୀ ସମୟରେ ଲୋକ ଦଳ ଓ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ପକ୍ଷୀ ଗବେଷଣା ରାଜନୀତିରୁ ସନ୍ୟାସ ନେବାପରେ ସେ ପକ୍ଷୀଙ୍କ ଉପରେ ଗବେଷଣା ଜାରି ରଖିଥିଲେ । ଦେଶୀ ଓ ବିଦେଶୀ ପକ୍ଷୀଙ୍କ ଉପରେ ଅହରହ ଗବେଷଣା କରି ଅନେକ ସନ୍ଦର୍ଭ ପ୍ରସ୍ତୁତ କରିଥିଲେ । ସେ ତାଙ୍କର ଗବେଷଣା ପ୍ରୋଜେକ୍ଟ୍‌ ବିହଙ୍ଗ ପାଇଁ ଚିଲିକାରେ ଏକ ପକ୍ଷୀ ସଂଗ୍ରାହଳୟ ପ୍ରତିଷ୍ଠା କରିଥିଲେ, ଯେଉଁଥି ବର୍ତ୍ତମାନ ଯୁବ ଗବେଷକମାନେ ପକ୍ଷୀଙ୍କ ଉପରେ ଗବେଷଣା କରୁଛନ୍ତି । ସେ ଭାରତ ସରକାରଙ୍କ ପ୍ରୋଜେକ୍ଟ ଟାଇଗର୍‌ର ଜଣେ ସଂସ୍ଥାପକ ଥିଲେ । ସେ ସମୁଦାୟ ୧୨ଟି ପୁସ୍ତକ ରଚନା କରିଥିଲେ ଏବଂ ତାଙ୍କର ୪୫ ବର୍ଷର ସାଧନାର ସ୍ମୃତି ଅଭିଧାନ ବିହଙ୍ଗ ସଂହିତା ୨୦୨୨ ମସିହାର ଜାନୁଆରୀ ୨୧ ତାରିଖରେ ଓଡ଼ିଶାର ରାଜ୍ୟପାଳ ଗଣେଶୀ ଲାଲଙ୍କଦ୍ୱାରା ଉନ୍ମୋଚନ କରାଯାଇଥିଲା । ପୁରସ୍କାର ବନ୍ୟପ୍ରାଣୀ ସଂରକ୍ଷଣ କ୍ଷେତ୍ରରେ ତାଙ୍କର ଜୀବନବ୍ୟାପି ସାଧନା ପାଇଁ ତାଙ୍କୁ ବିଜୁ ପଟ୍ଟନାୟକ ପୁରସ୍କାରରେ ମଧ୍ୟ ସମ୍ମାନୀତ କରାଯାଇଥିଲା । ମୃତ୍ୟୁ ଉଦୟ ନାରାୟଣ ଦେବ ୨୦୨୨ ମସିହାର ଫେବୃଆରୀ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
କଳ୍ପତରୁ ଦାସ  (୭ ଫେବୃଆରୀ ୧୯୪୮ - ୨୫ ଜୁଲାଇ ୨୦୧୫) ଜଣେ ପୂର୍ବତନ ଭାରତୀୟ ରାଜନେତା  । ସେ ମୃତ୍ୟୁ ପୂର୍ବରୁ ବିଜୁ ଜନତା ଦଳର ସଦସ୍ୟ ଥିଲେ । କଳ୍ପତରୁ ୧୯୯୫ ମସିହାରେ ଯାଜପୁର ଜିଲ୍ଲାର ଧର୍ମଶାଳା ବିଧାସଭା ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୯୫ରୁ ୨୦୧୪ ଯାଏଁ ବିଧାନ ସଭାର ସଦସ୍ୟ ଥିଲେ । ୨ ଅଗଷ୍ଟ ୨୦୧୨ରେ କଳ୍ପତରୁ ପଞ୍ଚାୟତିରାଜ ମନ୍ତ୍ରୀ ହୋଇଥିଲେ । ୩ ଅପ୍ରେଲ ୨୦୧୪ରୁ ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । କଳ୍ପତରୁ ପଞ୍ଚାୟତରାଜ ବିଭାଗ ସହିତ ସଂସଦୀୟ ବ୍ୟାପାର ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୫ ଜୁଲାଇ ୨୦୧୫ରେ ୬୭ ବର୍ଷ ବୟସରେ କଳ୍ପତରୁ ପ୍ରାଣ ହରାଇଥିଲେ । ଯାଜପୁର ଜିଲ୍ଲାରେ ତାଙ୍କ ନିର୍ବାଚନ ମଣ୍ଡଳୀର କୁଆଖିଆ ତହସିଲ ଅନ୍ତର୍ଗତ ଭୋଟକାଠାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।
ଜଣେ କାନ୍ନୁଶୀ  ( , ଈଶ୍ବର ସ୍ୱାମୀ, ମୂଳ ଉଚ୍ଚାରଣ - କାମୁନୁଶୀ) ବା ଶିନ୍ଶୋକୁ  ( , ଅର୍ଥାତ୍ ଈଶ୍ବରଙ୍କ ସେବକ) ହେଉଛନ୍ତି ଏକ ଶିଣ୍ଟୋଶାଳର ରକ୍ଷଣାବେକ୍ଷଣ ପାଇଁ ନିଯୁକ୍ତି ପ୍ରାପ୍ତ ବ୍ଯକ୍ତି  । ଏହାଛଡା ସେ, ସେହି ଶାଳରେ ଥିବା କାମିଙ୍କର ପୂଜାକାର୍ଯ୍ୟ ମଧ୍ଯ ସମ୍ପାଦନ କରିଥାନ୍ତି । କାନ୍ନୁଶୀର ଚିତ୍ରଲିପିଗୁଡ଼ିକୁ ଯିନ୍ଶୁ ବୋଲି ମଧ୍ଯ ପଢାଯାଇଥାଏ । ପ୍ରଥମେ କାନ୍ନୁଶୀଙ୍କୁ କାମିଙ୍କର ମାଧ୍ଯମ ବୋଲି ଧରାଯାଉଥିଲା । ଅର୍ଥାତ୍ କାନ୍ନୁଶୀମାନେ କାମିଙ୍କର ଇଚ୍ଛାକୁ ମାନବ ମଧ୍ଯରେ ପ୍ରକାଶ କରାଇ ପାରୁଥିଲେ । ଜଣେ କାନ୍ନୁଶୀ ହେଉଛନ୍ତି ଏକ ଲୋକ ଯେ ଆଲୌକିକ କାର୍ଯ୍ୟ କରିପାରନ୍ତି କିମ୍ବା ଏକ ପବିତ୍ର ଲୋକ ଯେ ନିଜର ପବିତ୍ରକରଣ କାର୍ଯ୍ୟ ଯୋଗୁଁ କାମିଙ୍କର ମାଧ୍ଯମ ରୂପେ କାର୍ଯ୍ୟ କରିପାରନ୍ତି । ପରେ ଏହି ଶବ୍ଦଟି ଶିନ୍ଶୋକୁ ଶବ୍ଦର ସମାନାର୍ଥକ ହୋଇଗଲା, ଯାହାର ଅର୍ଥ ଏକ ଲୋକ ଯେ ଶାଳରେ କାମକରେ ଏବଂ ସେଠାରେ ଧାର୍ମିକ ସଂସ୍କାର ପାଳନ କରେ । ପ୍ରାଚୀନ କାଳରେ, ଏକ ବଂଶରେ ସାଧାରଣତଃ ଧାର୍ମିକ ଏବଂ ରାଜନୈତିକ ସାମର୍ଥ୍ଯ ଜଣଙ୍କ ହାତରେ ଥାଏ ଯିଏ ସେହି ବଂଶର ମୁଖ୍ଯ ହୋଇଥାନ୍ତି । ପରେ ସେହି ପଦବୀ ଏକ ଭିନ୍ନ ଏବଂ ଅଧିକ ଶକ୍ତିଶାଳୀ ରୂପରେ ରୂପାନ୍ତରିତ ହେଲା । ଏହି ଶବ୍ଦଟି ଉଭୟ କୋଯିକୀ  (୬୮୦ ଖ୍ରୀଷ୍ଟାବ୍ଦ) ଏବଂ ନିହୋଁ ଶୋକିରେ  (୭୨୦ ଖ୍ରୀଷ୍ଟାବ୍ଦ) ମିଳିଥିଲା  । ଏଥିରେ ସାମ୍ରାଜ୍ଞୀ ଜିଙ୍ଗୁ ଏବଂ ସମ୍ରାଟ ସୁଯିନ୍ କାନ୍ନୁଶୀ ପଦ ଧାରଣ କରିଥିଲେ । ଗୋଟିଏ ଶାଳ ମଧ୍ଯରେ ଏକାସାଙ୍ଗରେ ଦୁଇ ବା ତତୋଧିକ କାନ୍ନୁଶୀ ରହିପାରିବେ, ଉଦାହରଣ ସ୍ୱରୂପ ଇଶେ ମହାଶାଳର ଓକାନ୍ନୁଶୀ  , ସୋକାନ୍ନୁଶୀ   ତଥା ଗୋଁକାନ୍ନୁଶୀ   । କାନ୍ନୁଶୀ ବିବାହ କରିପାରନ୍ତି ଏବଂ ତାଙ୍କ ସନ୍ତାନମାନେ ଏହି ପଦବୀ ଉତ୍ତରାଧିକାରୀ ରୂପେ ପାଇପାରନ୍ତି ।. ବର୍ତ୍ତମାନ ଏହି ପଦବୀଟି ନିୟମ ଦୃଷ୍ଟିରୁ ବଂଶାନୁକ୍ରମିକ ନୁହେଁ କିନ୍ତୁ ବାସ୍ତବରେ ଏହି ପ୍ରଥାଟି ଏବେ ମଧ୍ଯ ବଂଶାନୁକ୍ରମିକ ଭାବରେ ପରିଚାଳିତ ହୁଏ । ସେମାନେ ପିନ୍ଧୁଥିବା ବସ୍ତ୍ର ସବୁର କୌଣସି ଧାର୍ମିକ ମହତ୍ତ୍ବ ନାହିଁ କିନ୍ତୁ ଏଗୁଡ଼ିକ ସାମ୍ରାଜ୍ୟବାଦୀ କାଳରେ ପରିଧାନ କରାଯାଉଥିବାରୁ ଏବେ ମଧ୍ଯ ପିନ୍ଧାଯାଏ; ଉଦାହରଣ ସ୍ବରୂପ - ଯୋଏ, ଏବୋଶୀ ତଥା କାରିଗିନୁ । ଏହା କାମି ଏବଂ ସମ୍ରାଟଙ୍କ ମଧ୍ଯରେ ଥିବା ବିଶେଷ ସମ୍ପର୍କକୁ ପ୍ରତିପାଦିତ କରିଥାଏ ।. କାନ୍ନୁଶୀଙ୍କଦ୍ୱାରା ବ୍ଯବହୃତ ଅନ୍ଯାନ୍ଯ ସାମଗ୍ରୀ ହେଲା - ଏକ ବେତ, ଶାକୁ ଏବଂ ଏକ ଧଳା କାଗଜରେ  (ଶିଦେ) ସୁସଜ୍ଜିତ ଦଣ୍ତ, ଓନୁସା  । କାନ୍ନୁଶୀଙ୍କୁ ସାହାଯ୍ୟ କରିବାପାଇଁ ମିକୋମାନେ ଥାଆନ୍ତି । ଏକ କାନ୍ନୁଶୀ ହେବାପାଇଁ, ଶିଣ୍ଟୋଶାଳସଙ୍ଘ  (ଜାପାନୀ; , ଜିଞ୍ଜା ହୋଞ୍ଚୋ)ଦ୍ୱାରା ସ୍ୱୀକୃତିପ୍ରାପ୍ତ ଏକ ବିଶ୍ୱବିଦ୍ୟାଳୟରେ ଅଧ୍ଯୟନ କରିବା ପାଇଁ ପଡ଼ିଥାଏ  । ଏଥିପାଇଁ ସାଧାରଣତଃ ଟୋକିଓର କୋକୁଗାକୁଇଁ ବିଶ୍ୱବିଦ୍ୟାଳୟ ତଥା ଇଶେର କୋଗାକ୍କାଁ ବିଶ୍ୱବିଦ୍ୟାଳୟ ଅଗ୍ରଗଣ୍ଯ । ଏହାବ୍ୟତୀତ ଜଣେ ଏକ ପରୀକ୍ଷା ଦେଇ ପାରିବ ଯାହା ତାହାର ଯୋଗ୍ୟତାକୁ ପ୍ରତିପାଦନ କରିବ । ସ୍ତ୍ରୀ ତଥା ବିଧବାମାନେ ମଧ୍ଯ ଏହି ପଦବୀରେ ରହିପାରିବେ । ବିଧବାମାନେ ନିଜ ସ୍ୱାମୀଙ୍କ ମୃତ୍ଯୁ ପରେ ତାଙ୍କ ପଦବୀ ପାଇ ପାରିବେ ।
ଆମ୍ବେଦକର ଜୟନ୍ତୀ ବା ଭୀମ ଜୟନ୍ତୀ ଏକ ବାର୍ଷିକ ଉତ୍ସବ ଯାହା ୧୪ ଅପ୍ରେଲ ତାରିଖ ଦିନ ସାମାଜିକ କର୍ମୀ ଓ ବ‌ହୁଗୁଣ ସମ୍ପନ୍ନ ବି ଆର ଆମ୍ବେଦକରଙ୍କ ସ୍ମୃତିରେ ପାଳନ କରାଯାଏ । ଅପ୍ରେଲ ୧୪ ତାରିଖ ୧୮୯୧ ମସିହା ଦିନ ଡ. ବାବାସାହେବ ଆମ୍ବେଦକର ଜନ୍ମଗ୍ରହଣ କରିଥିବା ଯୋଗୁ ଏହି ଦିନ ପାଳନ କରାଯାଏ । ଏହି ଦିନଟି ୨୦୧୫ ମସିହାରୁ ଏକ ଜନ ସାଧାରଣ ଛୁଟି ଭାବରେ ପାଳନ କରାଯାଉଛି । ଏହି ଦିବସଟି କେବଳ ଭାରତରେ ନୁହେଁ, ସାରା ବିଶ୍ୱରେ ପାଳିତ ହେଉଛି । ସାରା ଜୀବନ ଆମ୍ବେଦକର ସମତା ନିମନ୍ତେ ଲଢେଇ କରିଥିବାରୁ ତାଙ୍କର ଏହି ଜନ୍ମଦିନକୁ ସମତା ଦିବସ ଭାବରେ ମଧ୍ୟ ପାଳନ କରାଯାଉଛି, ଓ ଏହାକୁ ଏକ ଆନ୍ତର୍ଜାତୀୟ ଦିବସ ରୂପେ ପାଳନ କରିବାକୁ ମିଳିତ ଜାତିସଂଘ ଆଗରେ ଦାବି ହେଉଛି । ପୃଷ୍ଠଭୂମି ମୁମ୍ବାଇର ଚୈତ୍ୟଭୂମି ଓ ନାଗପୁରର ଦିକ୍ଷାଭୂମିରୁ ତାଙ୍କର ଅନୁଗାମୀମାନେ ଏକ ଶୋଭାଯାତ୍ରାରେ ବାହାରନ୍ତି । ପରମ୍ପରାକ୍ରମେ ନୂଆ ଦିଲ୍ଲୀର ପାର୍ଲିଆମେଣ୍ଟ ଭବନରେସ୍ଥିତ ଆମ୍ବେଦକରଙ୍କ ପ୍ରତିମୂର୍ତ୍ତିରେ ଭାରତର ରାଷ୍ଟ୍ରପତି, ପ୍ରଧାନ ମନ୍ତ୍ରୀ ଓ ଅନ୍ୟାନ୍ୟ ରାଜନୈତିକ ପାର୍ଟିର ନେତାମାନେ ଶ୍ରଦ୍ଧାଞ୍ଜଳୀ ଦେଇ ସମ୍ମାନିତ କରନ୍ତି । ସାରା ପୃଥିବୀର ଦଳିତ, ଆଦିବାସୀ, ଶ୍ରମିକ, ତାଙ୍କ ପଦାଙ୍କ ଅନୁସରଣ କରୁଥିବା ବୌଦ୍ଧ ମହିଳାମାନେ ଏହି ଦିବସଟି ପାଳନ କରନ୍ତି । ଆମ୍ବେଦକର ଜୟନ୍ତୀ ଅନଲାଇନରେ ୨୦୨୦ ମସିହାରୁ ପାଳନ କରାଯାଉଛି । ଡ. ବାବାସାହେବ ଆମ୍ବେଦକର ଜୟନ୍ତୀ ଭାରତର ୨୫ଟି ରାଜ୍ୟ ଓ ଯୁନିଅନ ଟେରିଟରିରେ ପାଳନ କରାଯାଉଛି, ଯଥା:- ଆନ୍ଧ୍ର ପ୍ରଦେଶ, ବିହାର, ଚଣ୍ଡୀଗଡ଼, ଛତିଶଗଡ଼, ଗୋଆ, ଗୁଜରାଟ, ହରିଆନା, ହିମାଚଳ ପ୍ରଦେଶ, ଜାମୁ ଓ କାଶ୍ମୀର, ଝାଡ଼ଖଣ୍ଡ, କର୍ଣ୍ଣାଟକ, କେରଳ, ଲଦାଖ, ମଧ୍ୟପ୍ରଦେଶ, ମହାରାଷ୍ଟ୍ର, ଓଡ଼ିଶା, ପଣ୍ଡିଚେରୀ, ପଞ୍ଜାବ, ରାଜସ୍ଥାନ, ସିକ୍କିମ, ତାମିଲନାଡୁ, ତେଲେଙ୍ଗାନା, ଉତ୍ତରାଖଣ୍ଡ, ଉତ୍ତର ପ୍ରଦେଶ, ପଶ୍ଚିମବଙ୍ଗ ଇତ୍ୟାଦି । ଶ୍ରଦ୍ଧାଞ୍ଜଳୀ ଭାରତୀୟ ପୋଷ୍ଟ ୧୯୬୬, ୧୯୭୩, ୧୯୯୧, ଓ ୨୦୧୩ରେ ଆମ୍ବେଦକରଙ୍କ ସମ୍ମାନାର୍ଥେ ଡାକ ଟିକେଟ ପ୍ରଚଳନ କରିଥିଲେ ଓ ଟିକେଟ ଉପରେ ତାଙ୍କର ଛବି ୨୦୦୯, ୨୦୧୫, ୨୦୧୭ ଓ ୨୦୨୦ ମସିହାରେ ସ୍ଥାପନ କରିଥିଲେ । ଅପ୍ରେଲ ୧୪ ତାରିଖ ୧୯୯୦ ମସିହାରେ ଆମ୍ବେଦକରଙ୍କୁ ଭାରତରତ୍ନ ପୁରସ୍କାର ଦିଆଯାଇଥିଲା । ସେହି ବର୍ଷ ପାର୍ଲିଆମେଣ୍ଟର ସେଣ୍ଟ୍ରାଲ ହଲରେ ତାଙ୍କର ଏକ ପୂର୍ଣ୍ଣାବୟବ ଛବି ସ୍ଥାପନ କରାଯାଇଥିଲା । ତାଙ୍କ ସ୍ମୃତିରେ ୧୪ ଅପ୍ରେଲ ୧୯୯୦ରୁ ୧୪ ଅପ୍ରେଲ ୧୯୯୯୧ ପର୍ଯ୍ୟନ୍ତ ସାମାଜିକ ନ୍ୟାୟ ଦିବସ ପାଳନ କରାଯାଇଥିଲା । ଭାରତ ସରକାର ଆମ୍ବେଦକରଙ୍କ ୧୨୫ ତମ ଜନ୍ମ ଦିବସରେ ତାଙ୍କ ସମ୍ମାନାର୍ଥେ ୨୫ ଓ ୧୨୫ ଟଙ୍କିଆ ମୁଦ୍ରା ପ୍ରଚଳନ କରିଥିଲେ । ଅପ୍ରେଲ ୧୪ ତାରିଖ ୨୦୧୫ ମସିହାରେ ଆମ୍ବେଦକରଙ୍କ ୧୨୫ ତମ ଜୟନ୍ତୀ ଉପଲକ୍ଷେ ଗୁଗୁଲ ଡୁଡୁଲ ଛପା ହୋଇଥିଲା । ଏହି ଡୁଡୁଲ ଭାରତ, ଆର୍ଜେଣ୍ଟିନା, ଚିଲି, ଆୟାରଲାଣ୍ଡ, ପେରୁ, ପୋଲାଣ୍ଡ ସୁଇଡେନ ଓ ଇଂଲଣ୍ଡରେ ସ୍ଥାନ ପାଇଥିଲା । ମିଳିତ ଜାତିସଂଘ ୨୦୧୬, ୨୦୧୭ ଓ ୨୦୧୮ ମସିହାରେ ଆମ୍ବେଦକର ଜୟନ୍ତୀ ପାଳନ କରିଥିଲା । ଆମ୍ବେଦକରଙ୍କ ସ୍ମୃତିରେ ମହାରାଷ୍ଟ୍ର ସରକାର ୧୪ ଅପ୍ରେଲ ତାରିଖକୁ ଜ୍ଞାନ ଦିବସ ରୂପେ ପାଳନ କରୁଛନ୍ତି ।. ଆମ୍ବେଦକରଙ୍କ ଜନ୍ମଦିନରେ ତାଙ୍କ ସମ୍ମାନ ଉପଲକ୍ଷେ ୨୦୧୭ ମସିହାରେ ଟୁଇଟର ଏକ ଇମୋଜି ପ୍ରଚାଳନ କରିଛନ୍ତି । ୬ ଅପ୍ରେଲ ୨୦୨୦ରେ କାନାଡାରେ ଡ. ଆମ୍ବେଦକର ସମତା ଦିବସ ପାଳନ କରିବାକୁ ଫଇସଲା କଲେ । କାନାଡାସ୍ଥିତ ବର୍ଣ୍ଣାବିର ସିଟି କାଉନସିଲ ଏହି ଫଇସଲା କରିଥିଲେ । କାନାଡାର ବ୍ରିଟିଶ କଲମ୍ବିଆ ସରକାର ୧୪ ଅପ୍ରେଲ ଦିନଟିକୁ ଡ. ଆମ୍ବେଦକର ସମତା ଦିବସ ରୂପେ ପାଳନ କରିବାକୁ ସ୍ଥିର କରିଛନ୍ତି ।
କଖାରୁ ଫୁଲ ଭଜା ବା ବୋଇତାଳୁ ଫୁଲ ଭଜା ଓଡ଼ିଶାର ଏକ ରନ୍ଧା ଖାଦ୍ୟ । ଏହା କଖାରୁ ଫୁଲକୁ ଚାଉଳବଟାରେ ବୁଡ଼ାଇ ତେଲରେ ଭାଜି ତିଆରି କରାଯାଇଥାଏ । ଏଥି ପାଇଁ ଅଣ୍ଡିରା କଖାରୁ ଫୁଲକୁ ବୃନ୍ତ ସହ ଛିଣ୍ଡାଇ ବ୍ୟବହାର କରାଯାଇଥାଏ । ବତୁରା ଚାଉଳକୁ ଅଦା, କଞ୍ଚାଲଙ୍କା, ଜିରା ଆଦି ସହ ବାଟି ସେଥିରେ ଲୁଣ ଓ ହଳଦୀ ମିଶାଯାଇଥାଏ । ଏକ ତାଉଆରେ ସୋରିଷ ତେଲ ଗରମ କରି ସେହି ବଟାରେ ଫୁଲକୁ ବୁଡ଼ାଇ ତାକୁ ଭଜାଯାଇଥାଏ । ଏହା ସାଧାରଣତଃ ଗରମ ଭାତ ସହ ପରଷାଯାଇଥାଏ ।
ଚୈତନ୍ୟ ପ୍ରସାଦ ସେଠୀ  (ଚୈତନ ସେଠୀ ଭାବରେ ଜଣା) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନତା ପରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୫୭ ମସିହାରେ ସୋରୋ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଚୈତନ୍ୟ ପ୍ରସାଦ ସେଠୀ ୧୯୨୧ ମସିହାର ମାର୍ଚ୍ଚ ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଫକୀର ସେଠୀ । ଚୈତନ୍ୟଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ସେ ଉଷାରାଣୀ ସେଠୀଙ୍କୁ ବିବାହ କରିଥିଲେ । ତାଙ୍କର ତିନୋଟି ସନ୍ତାନ ଥିଲେ । ରାଜନୈତିକ ଜୀବନ ଚୈତନ୍ୟ ୧୯୩୫ ମସିହାରେ ବାନର ସେନା ଭାବରେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ଏହାପରେ ସେ ୧୯୩୮ ମସିହାରେ କଂଗ୍ରେସରେ ଯୋଗ ଦେଇଥିଲେ ଏବଂ ୧୯୪୨ ମସିହାଯାଏଁ କଂଗ୍ରେସର ଜଣେ ଗୁପ୍ତଚର ଭାବରେ କାର୍ଯ୍ୟ କରିଥିଲେ । ସ୍ୱାଧୀନତା ପରେ ଚୈତନ୍ୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଦୁଇଥର ବିଧାୟକ ଭାବରେ କାର୍ଯ୍ୟ କରିଥିଲେ । ସ୍ୱାଧୀନତା ପରେ ୧୯୫୨ ମସିହାରେ ଓଡ଼ିଶା ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୫୭ ମସିହାରେ ୨ୟ ଓଡ଼ିଶା ବିଧାନ ସଭା ନିର୍ବାଚନରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ହୋଇଥିବା ହରେକୃଷ୍ଣ ମହତାବ କେନ୍ଦ୍ରକୁ ଚାଲିଯିବାପରେ ଉପନିର୍ବାଚନରେ ଚୈତନ୍ୟ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୬୨ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଚୈତନ୍ୟ ୨୦୦୩ ମସିହାର ଫେବୃଆରୀ ମାସ ୨୬ ତାରିଖଦିନ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ବଡ଼କନ୍ତକୁଳ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୩୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଅଦା ହେଙ୍ଗୁ ଖେଚୁଡ଼ି ମହାପ୍ରଭୁଙ୍କ ୫୬ ଭୋଗରେ ଅନ୍ତର୍ଭୁକ୍ତ ଅଟେ। ଉପକରଣ ଅରୁଆ ଚାଉଳ ଅଧ କିଲୋ ମୁଗ ଡାଲି ୭୫ ଗ୍ରାମ ତେଜପତ୍ର ୩ ଟା ଅଦା ୬୦ ଗ୍ରାମ ହେଙ୍ଗୁ ୨ ଗ୍ରାମ ଆବଶ୍ୟକ ଅନୁସାରେ ହଳଦୀ ଗୁଣ୍ଡ ଗୁଆଘିଅ ୨୫ ଗ୍ରାମ ଅଳ୍ପ ଚିନି ଖିସ୍ ମିସ୍ ୫୦ ଗ୍ରାମ ଅଳେଇଚ ୫ ଗ୍ରାମ ଜିରା ୫ ଗ୍ରାମ ଓ ଦରକାର ଅନୁଯାୟୀ ପାଣି ନିଅନ୍ତୁ। ପ୍ରସ୍ତୁତି ପ୍ରଥମେ ଅଦା ଚାଉଳକୁ ଭଲକରି ଧୋଇ ପାଣି ନିଗାଡ଼ି ଦିଅନ୍ତୁ । ଅଦାକୁ ଭଲକରି ଧୋଇ ଛେଚି ରଖନ୍ତୁ, ଗୁଣ୍ଡ ହେଙ୍ଗୁକୁ ଅଳ୍ପ ପାଣିରେ ଗୋଳାଇ ରଖନ୍ତୁ।ଖିସ୍ ମିସ୍କୁ ଭାଜି ରଖନ୍ତୁ।ଅଳେଇଚକୁ ମଧ୍ୟ ଛେଚି ଦିଅନ୍ତୁ । ମୁଗଡାଲିକୁ ବାଛି ସଫା କରି ଅଳ୍ପ ଭାଜି ତାକୁ ଧୋଇ ନିଗାଡ଼ି ଦିଅନ୍ତୁ । ପ୍ରଥମ କାର୍ଯ୍ୟ ହେଉଛି ପାତ୍ରକୁ ଚୁଲିରେ ବସାଇ ଗରମ କରନ୍ତୁ । ସେଥିରେ ରଖା ହୋଇଥିବା ଘିଅରୁ ଅଧେ ଓ ବଛା ଜିରାକୁ ପକାଇ ଅଳ୍ପ ଟିକିଏ ଭାଜି ଦିଅନ୍ତୁ । ଜିରା ଫୁଟିଗଲେ ସେଥିରେ ରଖା ଯାଇଥିବା ଧୁଆ ଚାଉଳ, ଧୁଆ ଡାଲି, ଛେଚା ଅଦା, ତେଜପତ୍ର ପକାଇ ଭଲକରି ଭାଜି ଯେତିକି ଦରକାର ସେତିକି ପାଣି ଦିଅନ୍ତୁ।ତା ' ପରେ ସେଥିରେ ଲୁଣ, ଚିନି, ହେଙ୍ଗୁ ଓ ହଳଦୀ ଗୁଣ୍ଡ ପକାଇ ଅଳ୍ପ ନିଆଁରେ ଭଲକରି ଗୋଳାଇ ଦିଅନ୍ତୁ । ନଚେତ୍ ଭାତ ତଳୁ ଲାଗି ପୋଡିଯିବ।ଅଦା ହେଙ୍ଗୁ ଖେଚେଡ଼ି ହେଇସାରିବା ବେଳକୁ ସେଥିରେ ଖିସ୍ ମିସ୍ ଓ ଅଳେଇଚ ଛେଚା ଏବଂ ବାକି ରହିଥିବା ତରଳ ଘିଅ ବୁଲାଇ ପକାଇ ଦିଅନ୍ତୁ।ଉପର ଢାଙ୍କୁଣୀ ବନ୍ଦ କରି ଅଳ୍ପ ସମୟ ଘୋଡାଇ ରଖି ଦିଅନ୍ତୁ।ଏଥର ପ୍ରସ୍ତୁତ ହୋଇଗଲା ଅଦା ହେଙ୍ଗୁ ଖେଚୁଡ଼ି ।
ନିରୋଦ ରଞ୍ଜନ ଚୌଧୁରୀ  (ଜନ୍ମ 23 ମେ 1923 ଜମଶେଦପୁର-ପରଲୋକ 14 ଦେସେମ୍ବର 1979 , ଦୁର୍ଗାପୁର ) ଜଣେ ପୁରାତନ ଭାରତୀୟ କ୍ରିକେଟର  । ସେ ଜଣେ ଉଦୀୟମାନ ଦ୍ରୁତଗତି ବୋଲର ଥିଲେ ।ତାଙ୍କର ପ୍ରଥମ 3ଟି ମେଚରେ ସେ 11,9ଓ 10 ୱିକେଟ ନେଇଥିଲେ। 1944-45 ମସିହାରେ ସେ କଲିକତାର ଏଡେନ ଗାର୍ଡେନରେ ବେଙ୍ଗଲ ଗଭର୍ଣ୍ଣର ବିରୁଦ୍ଧ ମେଚରେ ହାଟ୍ରିକ ନେଇଥିଲେ । ସେହି 3 ୱିକେଟ ଭିନୂ ମନକଦ , ମୁସ୍ତକ ଅଲି ଓ ଲାଲା ଅମରନାଥଙ୍କ ଥିଲା । ସେ ତାଙ୍କର ପ୍ରଥମ ଶ୍ରେଣୀ କ୍ରିକେଟ ବିହାର ତରଫରୁ ଖେଳିଥିଲେ ଓ ପରେ ବେଙ୍ଗଲକୁ ଯାଇ ସେଠାରେ ବହୁ ଦିନ ଖେଳି ପୁଣି ବିହାରକୁ ଫେରିଥିଲେ । ୱେଷ୍ଟ ଇଣ୍ଡିଜ ସହ ସେ ତାଙ୍କର ପ୍ରଥମ ମାଦ୍ରାସଠାରେ ଟେଷ୍ଟ ଖେଳିଲେ । ସେଥିରେ ସେ ଗୋଟିଏ ୱିକେଟ ନେବା ସହ ଏକ ରଣ ଆଉଟ ମଧ୍ୟ କରିଥିଲେ। 1951 ମସିହାରେ ସେ ଇଂଲଣ୍ଡର ଅଲ୍ଫ ଗ୍ରୋଭର କ୍ରିକେଟ ଏକାଡେମିରେ କିଛି ଦିନ ତାଲିମ ନେଇଥିଲେ । ପରେ ସେ ଇଂଲଣ୍ଡ ବିପକ୍ଷରେ ଟେଷ୍ଟ ଖେଳିଥିଲେ ମଧ୍ୟ ସଫଳତା ପାଇ ନ ଥିଲେ । ପୁଣି 1952 ଇଂଲଣ୍ଡ ଦୌରାରେ ଟୀମ ସହ ଯାଇଥିଲେ ମଧ୍ୟ ମେଚ ଖେଳିନଥିଲେ । ତନଳର ଅନ୍ତର୍ଜାତିକ ବୋଲିଂ ହାର 205 ଥିଲା ଯାହା କି ସବୁଠାରୁ ମହଙ୍ଗା ବୋଲିଂ ।
ରିଏଲଗାର/ ଇଣ୍ଡିଗୋ ପ୍ରାକୃତିକ  , ଅନ୍ୟ ନାମ କମ୍ପାଉଣ୍ଡ ହୁଆଙ୍ଗଡାଇ, ଏକ ଔଷଧ ଯାହା ତୀବ୍ର ପ୍ରୋମାୟେଲୋସାଇଟିକ ଲିଉକେମିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଆର୍ସେନିକ୍ ଟ୍ରାଇଅକ୍ସାଇଡ୍ ପରି ଫଳପ୍ରଦ ହେବା ଦେଖାଯାଏ  ଏହା ସାଧାରଣତଃ ଅଲ-ଟ୍ରାନ୍ସ-ରେଟିନୋକ୍ ଏସିଡ୍   ସହିତ ଏକତ୍ର ଦିଆଯାଏ ହୁଏ  ଏହା ପାଟିରେ ଦିଆଯାଏ  ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା ଏବଂ ରାସ ଅନ୍ତର୍ଭୁକ୍ତ ହୋଇପାରେ  ଏଥିରେ ରିଏଲଗାର  (ଟେଟ୍ରା-ଆର୍ସେନିକ୍ ଟେଟ୍ରା-ସଲଫାଇଡ୍) ଓ ଇଣ୍ଡିଗୋ ପ୍ରାକୃତିକ ଯେଉଁଥିରେ ସାଲଭିଆ ମିଲଟିଆରିଜା ଏବଂ ସୁଡୋଷ୍ଟେଲାରିଆ ହେଟେରୋଫାଇଲା ଦୁଇଟିର ମୂଳ ଥାଏ  । ଏହା କର୍କଟ ପ୍ରୋଟିନ୍ ରେଟିନଏକ ଏସିଡ ରିସେପ୍ଟର ଆଲଫାକୁ ଭାଙ୍ଗି କାର୍ଯ୍ୟକ୍ଷମ ହୁଏ  ରିଏଲଗାର-ଇଣ୍ଡିଗୋ ପ୍ରାକୃତିକ ୧୯୮୦ ଦଶକରେ ବିକଶିତ ହୋଇଥିଲା ଏବଂ ୨୦୦୯ରେ ଚାଇନାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ଚାଇନାରେ ନିର୍ମିତ ଏବଂ ମୂଳତଃ ଏହା ଏକ ଜଡ଼ିବୁଟି ସମ୍ବନ୍ଧୀୟ ଉପଚାର ଥିଲା  ଏହା ଅତ୍ୟନ୍ତ ମହଙ୍ଗା ନୁହେଁ  ୨୦୧୯ ସୁଦ୍ଧା ଆମେରିକା କିମ୍ବା ୟୁରୋପରେ ଏହା ଅନୁମୋଦିତ ହୋଇନାହିଁ ।
ଡାଲି  ହିନ୍ଦୀ :   ଦାଲ  , ନେପାଳୀ:   ଦାଲ, ବଙ୍ଗଳା:   ଦାଲ, କନ୍ନଡ଼:     ବେଳେ  , କୋଙ୍କଣି:   , ଦାଲ  , ମାଲୟାଲମ: : { }:   ପାରିପ୍ପୁ  , ମରାଠୀ:   ଦାଲ  , ଓଡ଼ିଆ: ଡାଲି ଡାଲି, :       ପାରିପ୍ପୁ  , ତେଲୁଗୁ:     ପାପ୍ପୁ  , ଦାଲ  , ଉର୍ଦ୍ଦୁ: , ଗୁଜରାଟୀ:   , ପଞ୍ଜାବୀ:     ଦାଲ   ଡାଲମା ଆଦି ତରକାରୀ ରନ୍ଧାରେ ବ୍ୟବହୃତ ଏକ ଶସ୍ୟ । ଚୋପାରୁ ବାହାର କରାଯାଇଥିବା ଡାଲିକୁ ତରକାରି କରିବାରେ ବ୍ୟବହାର କରାଯାଇଥାଏ । ପ୍ରକାର ହରଡ଼, ମୁଗ, କୋଳଥ, ମସୁର ବିରି,ଚଣା, ରାନ୍ଧଣା ପ୍ରକାର ଡାଲମା ସମ୍ବର  (ଖାଦ୍ୟ) ତିଆରି ପ୍ରଣାଳୀ ଡାଲିକୁ ସିଝାଯାଇ ତାହାକୁ ତେଲ/ ଘିଅରେ ଜିରା, ଲଙ୍କା, ଫୁଟଣ, ପିଆଜ], ରସୁଣ, ଅଦା, ଭୃଷଙ୍ଗ ପତ୍ର ଆଦିକୁ ଛୁଙ୍କ ଦେଇ ଏହା ତିଆରି କରାଯାଏ  ।
ରାମାବତାରମ୍, ତାମିଲ ଭାଷାରେ 12 ଶ ଶତାବ୍ଦୀରେ ମୂଳ ରାମାୟଣର କରାଯାଇଥିବା ଭାଷାନ୍ତର । ଏହାକୁ ତାମିଲ କବି କାମବାନ ବାଲ୍ମୀକି ରାମାୟଣର ଆଧାରରେ ଲେଖିଥିଲେ । ଏଥିରେ କିନ୍ତୁ ମୂଳ ରାମାୟଣର ସମସ୍ତ ବିଷୟ ବସ୍ତୁକୁ ଅବିକଳ ଉପସ୍ଥାପନା ନ କରି କବି ଅନେକ ପରିବର୍ତ୍ତନ କରିଥିଲେ । ଗଳ୍ପର ଧାରା ଓ ରଚନାର ଶୈଳୀ ଉଭୟରେ ବେଶ କିଛି ପରିବର୍ତ୍ତନ ଏଥିରେ ଥିଲା । ତେବେ ତାମିଲ ଭାଷାରେ ଏହା ଏକ ଏଇତିହାସିକ କୃତି ଭାବରେ ଗଣା ହୋଇଥାଏ ଓ ତାହା ପରବର୍ତ୍ତୀ କାଳର ତାମିଲ ସାହିତ୍ଯକୁ ବହୁଳ ଭାବରେ ପ୍ରଭାବିତ କରିଥିଲା । ସାଧାରଣ ଲୋକ ବା ତାମିଲ ବିଦ୍ୱାନମାନେ ଏବେ ମଧ୍ୟ ଏହାକୁ ପଠନ କରନ୍ତି । ପାନ୍ନା କୁଲୁ ମୁଖିଆ ଥିରୁଭେନ୍ନେୟ ନାଲଲୁରଙ୍କ ପୃଷ୍ଠପୋଷକତାରେ ଏହାକୁ କାମବାନ                         ରଚନା କରିଥିଲେ । ଏଠି ପୁସ୍ତକରେ କାମବାନ ତାଙ୍କର ପୃଷ୍ଠପୋଷକଙ୍କ ନାମ ଉଲ୍ଲେଖ ବିଭିନ୍ନ ସ୍ଥାନରେ କରିଛନ୍ତି । . ପୁସ୍ତକ ଶୈଳୀ ଏହାର କାବ୍ଯିକ ମୂଲ୍ୟବୋଧ ତଥା ଉନ୍ନତ ତାମିଲ ସାହିତ୍ଯ ଯୋଗୁ ଏହି ପୁସ୍ତକ ତାମିଲ ଭାଷାର ଏକ ମାଇଲଖୁଣ୍ଟ ହେଇ ରହିଛି । ମୂଳ ସଂସ୍କୃତ ପରି କାଣ୍ଡଗୁଡ଼ିକ ଏଥିରେ ନ ରହି ତାହା ଭିନ୍ନ ପ୍ରକାର ରହିଛି । ଏଥିରେ ବଳ କାଣ୍ଡ , ଅଯୋଧ୍ୟା କାଣ୍ଡ , ଆରଣ୍ୟ କାଣ୍ଡ , କିଶକିନଧା କାଣ୍ଡ , ସୁନ୍ଦର କାଣ୍ଡ ଓ ଯୁଦ୍ଧ କାଣ୍ଡ ରହିଛି ।
କୌନ୍ଦିନ୍ୟା ବନ୍ୟପ୍ରାଣୀ ଅଭୟାରଣ୍ୟ, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶରେ ରହିଥିବା ଏକ ଅଭୟାରଣ୍ୟ ଓ ହସ୍ତୀ ରିଜର୍ଭ । ଏହା ଆନ୍ଧ୍ରପ୍ରଦେଶର ଏକମାତ୍ର ଅଭୟାରଣ୍ୟ ଯେଉଁ ଠାକୁ ନିକଟବରତି ଅରଣ୍ୟରୁ ହାତୀ 200 ବର୍ଷ ପରେ ଆସୁଛନ୍ତି । ଇତିହାସ କୌନ୍ଦିନ୍ୟା ଅଞ୍ଚଳକୁ ହାତୀମାନେ 200 ବର୍ଷ ପରେ ପ୍ରତ୍ୟାଗମନ କରିଛନ୍ତି । 1983ରୁ 1986 ମସିହା ମଧ୍ୟରେ ବହୁ ସଂଖ୍ୟାରେ ହାତୀ ପଲ ତାମିଲନାଡୁର ଅନେକାଳ ହୋସୁର ଓ କର୍ଣାତକର ବନନେର୍ଘାଟ୍ଟା ଅରଣ୍ୟରୁ ଏହି ଅଞ୍ଚଳକୁ ଆସିଥିଲେ । ସେତେବେଳେ ଏହାକୁ ଏକ ଅଭୟାରଣ୍ୟ ଘୋଷଣା କରାଯାଇଥିଲା । ଏବେ ଏଠାରେ 72ଟି ହାତୀ ଥିବାର ଗଣନା କରାଯାଇଛି । ଭୌଗୋଳିକ ସ୍ଥିତି ଏହି ଅରଣ୍ୟ ପ୍ରସ୍ତରିତ ଓ ଗଭୀର ଉପତ୍ୟକା ସମୂହରେ ପରିପୂର୍ଣ । ଏଠାରେ ଶୁଷ୍କ ଜଙ୍ଗଲ ଥାଇ ପୁଷ୍କରିଣୀ ଓ ଝରଣା ମାନ ରହିଛି । ଏହି ଅଞ୍ଚଳରେ ଡେକାନ ମାଳ ଭୂମି ସମାପ୍ତ ହେଇ ତାମିଲନାଡୁ ସମତଳ ଭୂମିର ଆରମ୍ଭ ହୋଇଛି । ଜୀବଜନ୍ତୁ ଓ ବୃକ୍ଷରାଜି ଏଠାରେ ଆକାଶିଆ ,ବାଉଁଶ ଯତୋୟ ବୃକ୍ଷ ବହୁଲ ପରିମାଣରେ ଦେଖାଯାଏ । ଏହାର ଘଞ୍ଚ ଅରଣ୍ୟ ଅଞ୍ଚଳରେ ହାତୀ ବ୍ଯତୀତ ଶ୍ଳଥ ଭାଲୁ , ପାନ୍ଥର , ଜଙ୍ଗଲି ବିରାଡି ଇତ୍ୟାଦି ପଶୁ ମଧ୍ୟ ରହିଥାନ୍ତି । ଏହି ଅରଣ୍ୟର ହାତୀମାନେ ସମୟ ସମୟରେ ଜନପଦ ଆଡକୁ ଚାଲି ଆସୁଥିବାରୁ ତାହା ଜନ ଜୀବନ ପାଇଁ ବିପଦର କାରଣ ହେଇଥାଏ । 2002 ସୁଦ୍ଧା ହାତୀ ଆକ୍ରମଣରେ 42 ଜଣ ପ୍ରାଣ ହରେଇଥିବାର ଜଣାଜାଏ ।
ଭାରତର କେନ୍ଦ୍ରୀୟ ବଜେଟ ସମ୍ବିଧାନର ଧାରା ୧୧୨ ଅନୁଯାଇ ଭାରତର ବାର୍ଷିକ ବଜେଟ ଅଟେ । ଭାରତ ସରକାର ଏହାକୁ ଫେବୃୟାରୀ ମାସର ପ୍ରଥମ ଦିନରେ ପ୍ରସ୍ତାବିତ କରିଥାନ୍ତି ଯାହାଦ୍ୱାରା ଆର୍ଥିକ ବର୍ଷ ଆରମ୍ଭ ହେବ ପୂର୍ବରୁ ଏହାକୁ ଲାଗୁ କରିବାକୁ ଯଥେଷ୍ଟ ସମୟ ମିଳିପାରିବ । ୨୦୧୬ ପର୍ଯ୍ୟନ୍ତ ଏହା ଫେବୃୟାରୀ ମାସର ଅନ୍ତିମ ତାରିଖରେ ଦେଶର ଅର୍ଥମନ୍ତ୍ରୀଙ୍କଦ୍ୱାରା ପ୍ରକାଶ କରାଯାଉଥିଲା । ଅର୍ଥମନ୍ତ୍ରୀଙ୍କଦ୍ୱାରା ଏହି ପ୍ରସ୍ତାବିତ ବଜେଟ ସଂସଦର ଉଭୟ କକ୍ଷରେ ଅନୁମୋଦନ ମିଳିଲା ପରେ ନୂତନ ଭାରତୀୟ ଆର୍ଥିକ ବର୍ଷ, ୧ ଏପ୍ରିଲଠାରୁ ବିଧିବଦ୍ଧ ଭାବରେ ଲାଗୁ କରାଯାଇଥାଏ ।
୦ ଜାନୁଆରୀ, ୩୧ ଡିସେମ୍ବର ପାଇଁ ଏକ ବିକଳ୍ପ ନାମ । 0 1 . ,31 . 0 ,  "1900 0 12 " . 1900 0    ' , . ପ୍ରଯୁକ୍ତି ବିଦ୍ୟାରେ ମାଇକ୍ରୋସଫ୍ଟ ଏକ୍ସେଲରେ, ୧୯୦୦ ତାରିଖ ଫର୍ମାଟରେ ଥିବା ୦ ଦିବସଟି ଜାନୁଆରୀ ୦, ୧୯୦୦ ।
ଜୟ ସଦଗୁର ସ୍ୱାମୀ ଏବଂ ସ୍ୱାମୀ ନାରାୟଣ ଆଳତୀ ସମସ୍ତ ସ୍ୱାମୀ ନାରାୟଣ ସମ୍ପ୍ରଦାୟ ମନ୍ଦିରରେ ଆଳତୀର ବିଶେଷ ପ୍ରାର୍ଥନା,  (କଳାତ୍ମକ) ସଙ୍ଗୀତ ସହିତ ବାଦ୍ୟ ଯନ୍ତ୍ର ବଜାଇ ଆୟୋଜିତ କରାଯାଏ  । ଏହି ପ୍ରଥାର କିଛି ଅଂଶ 5 ନଭେମ୍ବର 1802 ମସିହାରେ  "ମୁକ୍ତାନନ୍ଦ ସ୍ୱାମୀ" ଙ୍କଦ୍ୱାରା ତିଆରି କରାଯାଇଥିଲା । ଆଳତୀ ସାଧାରଣତଃ ; ଘିଅ ଦୀପ ସହିତ ତୁଳାରେ ପ୍ରସ୍ତୁତ  (ସଞ୍ଜ/ସଳିତା)ଦ୍ୱାରା ଈଶ୍ୱରଙ୍କ ସାମ୍ନାରେ ବୁଲା ଯାଇଥାଏ  । ସ୍ୱାମୀ ନାରାୟଣ ଏବଂ ଅନ୍ୟ ଦେବତାମାନଙ୍କ ଜଣାଯାଏ କି, ସ୍ୱାମୀ ନାରାୟଣଙ୍କ ମୂର୍ତ୍ତୀ ଶାରୀରିକ ରୂପେ ପ୍ରକଟ ହୋଇଛନ୍ତି ଏବଂ ସମ୍ପୁର୍ଣ୍ଣ ଦିନରେ ତାଙ୍କର ବହୁ କଳାତ୍ମକ ସମାରୋହର ପ୍ରଦର୍ଶନ କରାଯାଇଥାଏ , ଯାହାଦ୍ୱାରା ଭକ୍ତମାନଙ୍କୁ ନିଜ ଭକ୍ତି ଦେଖାଇବାର ଅନୁମତି ମିଳିଥାଏ । ନିର୍ଦ୍ଧିଷ୍ଟ ମୂର୍ତ୍ତି ଭକ୍ତ ମାନଙ୍କ ପାଇଁ ସ୍ଥାୟୀ ରୂପେ ରହି ନଥାଏ । ଏଥିପାଇଁ ଆର୍ଟି ଏକ ମହତ୍ୱପୂର୍ଣ୍ଣ ଅବସର ଅଟେ ଯାହା ସ୍ୱାମୀ ନାରାୟଣଙ୍କ ଶାରୀରିକ ଅଭିବ୍ୟକ୍ତିର ଦର୍ଶନ ମାଧ୍ୟମରେ ଆଶୀର୍ବାଦ ପ୍ରାପ୍ତ କରିବାର ହୋଇଥାଏ । ଶିଖରବନ୍ଦୀ ମନ୍ଦିର ରେ, ଆଳତୀ ବୈଷ୍ଣବ ପରମ୍ପରା ଅନୁସାରେ ପ୍ରତିଦିନ ପାଞ୍ଚ ଥର କରାଯାଇଥାଏ, କିନ୍ତୁ ଦେବ ମନ୍ଦିର ଓ ହରି ମନ୍ଦିରରେ ଆଳତି ସକାଳେ ଏବଂ ସନ୍ଧ୍ୟାରେ କରାଯାଏ । ଆଳତୀର ସଂସ୍କରଣ ମୁକ୍ତନନ୍ଦ ସ୍ୱାମୀଙ୍କ କାମର ମୂଳ ପାଣ୍ଡୁଲିପିରେ ଆଧାରିତ ହୋଇଥାଏ ।
କଳିଙ୍ଗ ଏୟାରଲାଇନସ  (ଇଂରାଜୀ: ) କୋଲକାତାସ୍ଥିତ ଏକ ଘରୋଇ ବିମାନ ପରିଚାଳନ ସଂସ୍ଥା  । ଏହା ବିମାନ ଚାଳକ ତଥା ରାଜନେତା ବିଜୁ ପଟ୍ଟନାୟକଙ୍କଦ୍ୱାରା ୧୯୪୭ରେ ସ୍ଥାପିତ ହୋଇଥିଲା । ବିଜୁ ଏହି କମ୍ପାନୀର ମୁଖ୍ୟ ପାଇଲଟ ଥିଲେ । ୧୯୫୩ ମସିହାରେ ଏହି କମ୍ପାନୀର ଜାତୀୟକରଣ ହୋଇ ଇଣ୍ଡିଆନ ଏୟାରଲାଇନ୍ସରେ ବିଲୀନ ହୋଇଥିଲା । ନନସିଡୁଲ୍ଡ ଚାର୍ଟର ଅପରେଟର ଭାବେ ୧୯୫୭ ମସିହାରେ ପୁନଃ ଆରମ୍ଭ ହୋଇ ଯାତ୍ରୀ ଓ ମାଲ ପରିବହନ କାର୍ଯ୍ୟରେ ୧୯୭୨ ମସିହା ପର୍ଯ୍ୟନ୍ତ ସେବା ଜାରି ରଖିଥିଲା । ଇତିହାସ ବିଜୁ ୧୯୪୭ ମସିହାରେ ରୟାଲ ଇଣ୍ଡିଆ ଏୟାର ଫୋର୍ସର ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ୟବହୃତ ସ୍ପିଟଫାୟାର ଓ ଡିସି-୩ ଚାଳନ କରି ସୈନ୍ୟମାନଙ୍କୁ କାଶ୍ମୀରରେ ପହଞ୍ଚାଇଥିଲେ । ବାୟୁସେନା ଦ୍ୱାରାଶ୍ରୀନଗରରେ ପ୍ରଥମ ପ୍ଲାଟୁନ ଫୋର୍ସ ମୃତୟନ କରିବାରେ ଏହା ପ୍ରଥମ ଘଟଣା ଥିଲା । କଳିଙ୍ଗ ଏୟାରଲାଇନସର ଡିସି-୩ ମଧ୍ୟ ଉତ୍ତର ପୂର୍ବ ଭାରତରେ ସପ୍ଲାଇ କାର୍ଯ୍ୟରେ ନିଯୋଜିତ ଥିଲା । ୧୯୫୩ ମସିହାରେ ଏହି ଏୟାରଲାଇନ କମ୍ପାନୀ ଅନ୍ୟ ସାତଟି ସ୍ୱାଧୀନ ଘରୋଇ ଏୟାରଲାଇନ ଯଥା ଡେକାନ ଏୟାରବେଜ,ଏୟାରବେଜ ଇଣ୍ଡିଆ, ଭାରତ ଏୟାରବେଜ, ହିମାଳୟନ ଆଭିଏସନ, ଇଣ୍ଡିଆନ ନାସନାଲ ଏୟାରବେଜ, ଏୟାର ଇଣ୍ଡିଆ ଏବଂ ଏୟାର ସର୍ଭିସେସ ଅଫ ଇଣ୍ଡିଆ ସହ ମିଶ୍ରଣ ହୋଇ ନୂଆ ଏକ ଜାତୀୟ ସ୍ତରର କମ୍ପାନୀ ଇଣ୍ଡିଆନ ଏୟାରଲାଇନସ କର୍ପୋରେସନ ଭାବେ ଉଭା ହୋଇଥିଲା । ପଞ୍ଚଟି ଏୟାରଲାଇନସ ଆସାମ ଏୟାରବେଜ, ଇନ୍ଦାମେର ଏୟାରବେଜ, ଜାମଏୟାର କଳିଙ୍ଗ ଏବଂ ଦରଭଙ୍ଗା ଆଭିଏସନସ ମିଶ୍ରଣ ହୋଇ କଳିଙ୍ଗ ଏୟାରବେଜ ଡିସେମ୍ବର ୧୯୫୭ରେ ପୁନଃ କାର୍ଯ୍ୟକ୍ଷମ ହୋଇଥିଲା । ଏଥିରେ ଏୟାରଲାଇନସ ୧୫ ଡିସି-୩ ବିମାନ ଉପସ୍ଥାପନ କରିଥିଲା । ୧୯୬୦ରୁ ଦେଶର ଉତ୍ତର ପୂର୍ବାଞ୍ଚଳ ସପ୍ଲାଇ ଡ୍ରପିଂ ଅପରେସନ ପାଇଁ ସ୍ୱତନ୍ତ୍ର ଥିଲା । ବମ୍ବେରୁ ଦୁବାଇ ନନ ସିଡୁଲ୍ଡ ଅପରେସନ ମଧ୍ୟ ଚାଲୁଥିଲା କିନ୍ତୁ ଅକ୍ଟୋବର ୧୯୬୨ରୁ ବନ୍ଦ କରି ସପ୍ଲାଈ ଡ୍ରପିଂରେ ବିଶେଷ ଦୃଷ୍ଟି ଦେଇଥିଲା । ୧୯୬୭ ମସିହାରେ ଏୟାର ଡ୍ରପ ଅପରେସନଗୁଡ଼ିକ ଇଣ୍ଡିଆନ ଏୟାର ଫୋର୍ସଦ୍ୱାରା କାର୍ଯ୍ୟକ୍ଷମ ହୋଇଥିଲା ତେଣୁ ଏୟାରଲାଇନ ଯାତ୍ରୀ ଓ ଦ୍ରବ୍ୟ ପରିବହନ ସେବା ନିମିତ୍ତ ପୁନଃ ପରିବର୍ତ୍ତିତ ହୋଇ ୧୯୭୨ ମସିହା ଫେବୃୟାରୀ ପର୍ଯ୍ୟନ୍ତ ଚାଲୁରହିଥିଲା । ଘଟଣା ଓ ଦୁର୍ଘଟଣା ୧୫ ସେପ୍ଟେମ୍ବର ୧୯୫୨ରେ କଳିଙ୍ଗ ଏୟାରଲାଇନସର ଏକ ଡଗଲାସ ଡାକୋଟା ମାଲବାହୀ  (କାର୍ଗୋ) ବିମାନ ସୁଦାନର ବାଡି ହଳଫା  ଠାରେ ଧ୍ୱଂସ୍ତ ହୋଇଯାଇଥିଲା  । ଏଥିରେ ବିଦେଶର ତିନି କ୍ରିଉ ସଦସ୍ୟ ମୃତ୍ୟୁବରଣ କରିଥିଲେ । ୧୦ ଏପ୍ରିଲ ୧୯୫୨ରେ ଡଗଲାସ ସି-୪୭ଏ-୨୫-ଡିକେ ଚାରି ଜଣ କ୍ରିଉ ସଦସ୍ୟଙ୍କୁ ନେଇ ଆପାତକାଳୀନ ଅବତରଣ କରୁଥିବା ବେଳେ ଇଂଜିନ ଅକାମୀ ଯୋଗୁଁ ଭାରସାମ୍ୟ ହରାଇଥିଲା । ୩୦ ଅଗଷ୍ଟ ୧୯୫୫ରେ କଳିଙ୍ଗ ଏୟାରଲାଇନସର ଡଗଲାସ ଡାକୋଟା ବିମାନ ସିମରା, ନେପାଳଠାରେ ରନବେରୁ ଉଠିବା ବେଳେ ଅତିକ୍ରମ କରୁଥିବା ଜନୈକ ବ୍ୟକ୍ତିଙ୍କୁ ଧକାଦେବାରୁ ବର୍ତ୍ତିବା ପାଇଁ ଆଗୁଆ ଆକାଶମାର୍ଗକୁ ଉଠିଯିବାକୁ ପଡ଼ିଥିଲା । ଏଥିରେ ତିନି କ୍ରିଉ ସଦସ୍ୟଙ୍କ ମଧ୍ୟରୁ ଦୁଇ ଜଣଙ୍କ ମୃତ୍ୟୁ ହୋଇଥିଲା । ୧୭ ଅକ୍ଟୋବର ୧୯୬୫ରେ ଡଗଲାସ ସି-୪୭ଏ-୭୫-ଡିଏଲ ବିମାନ ୮ଜଣ ଲୋକ ଯହିଁରେ ୫ ଜଣ ଯାତ୍ରୀ ଥିଲେ, ସପ୍ଲାଇ ଡ୍ରପିଂ ବେଳେ ମୋହନବାଡ଼ିଠାରେ ଧ୍ୱଂସ୍ତ ହୋଇଯାଇଥିଲା ।
ସରାଇପାଳି , ଭାରତୀୟ ରାଜ୍ୟ ଛତିଶଗଡ଼ର ମହାସମୁନ୍ଦ ଜିଲ୍ଲାର ଏକ ସହର । ଏଠାରୁ ମଧ୍ୟ ପ୍ରଦେଶ ରାଜ୍ୟର ପ୍ରଥମ ମୁଖ୍ୟ ମନ୍ତ୍ରୀ ସ୍ୱର୍ଗତ ରବୀଶଙ୍କର ଶୁକ୍ଲା ନିର୍ବାଚିତ ହେଇଥିଲେ । ଭୌଗୋଳିକ ଅବସ୍ଥିତି ସରାଇପାଳିର ଭୌଗୋଳିକ ଅବସ୍ଥିତି 21.33  83.0  ଠାରେ । ଏହା ଓଡ଼ିଶା ରାଜ୍ୟ ଓ ଛତିଶଗଡ଼ ରାଜ୍ୟର ସୀମା ଅଞ୍ଚଳରେ ଅବସ୍ଥିତ । ଏହି ସହର ରାଜ୍ୟ ରାଜଧାନୀ ରାୟପୁରଠାରୁ 157 କିଲୋମିଟର ଦୂରରେ ଅବସ୍ଥିତ । ଓଡ଼ିଶାର ପଦ୍ମପୁର ଓ ବରଗଡ ସହରଠାରୁ ଏହାର ଦୂରତା ଯଥାକ୍ରମେ ମାତ୍ର 37 କିଲୋମିଟର ଓ 66 କିଲୋମିଟର । 2011 ଜନଗଣନା ଅନୁସାରେ ଏହା ଛତିଶଗଡ଼ ରାଜ୍ୟର ସର୍ବାଧିକ ବୃଦ୍ଧି ଲାଭ କରୁଥିବା ସହର ମଧ୍ୟରୁ ଏକତମ । ଏଠାରେ ରେଳ ପଥ ବା ବିମାନ ବନ୍ଦର ନାହି , କିନ୍ତୁ ରାସ୍ତାଦ୍ୱାରା ଏହା ସଂଯୁକ୍ତ । .    . 1 - . 1 .- . 1 .- ଶିଷ୍ୟା ଏଠାରେ ପର୍ଯ୍ୟାପ୍ତ ସଂଖ୍ୟାରେ କଲେଜ , ସ୍କୁଲ , ଇଂରାଜୀ ମିଡିଆମ ସ୍କୁଲ ସମୂହ ରହିଛି । ଦର୍ଶନୀୟ ସ୍ଥାନ ଶ୍ରୀ ଦୂର୍ଗା ମନ୍ଦିର ଗାୟତ୍ରୀ ମାତା ମନ୍ଦିର ପଞ୍ଚାବନ ଶିବ ମନ୍ଦିର ଶ୍ରୀ ରାମ ମନ୍ଦିର ଶ୍ରୀ ଶିବ ମନ୍ଦିର ଶ୍ରୀ ବାବା ମନ୍ଦିର ଶନି ଦେବ ମନ୍ଦିର ରାଧା କୃଷ୍ଣମନ୍ଦିର ଏହା ବ୍ଯତୀତ ଏଠାରେ ଚର୍ଚ , ମସଜିଦ .ଓ ଗୁରୁଦ୍ୱାରା ମାନ ରହିଛି । ଜନସଂଖ୍ୟା 2011 ଜନଗଣନା ଅନୁସାରେ ସରାଇପାଳିର ଜନସଂଖ୍ୟା 20,118 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 52 % ଥିଲା ବେଳେ ମହିଳା ସଙ୍ଖ୍ୟା 48 % ଥିଲା । ସରାଇପାଳିର ସାକ୍ଷ୍ୟରତା ହାର 69 % ଥିଲା । 6 ବର୍ଷରୁ କମ ସଂଖ୍ୟା 14 % ଥିଲା ।
ଖଡ଼ି ଛୁଆଁ ଓଡ଼ିଶାରେ ପ୍ରଚଳିତ ଏକ ବିଧି, ଶିଶୁମାନେ ବୋଧ ପାଇବାପରେ ଖଡ଼ି ଧରି ଲେଖିବା ବା ବିଦ୍ୟାରମ୍ଭ କରିଥାନ୍ତି । ଏକ ଉତ୍ସବ ମାଧ୍ୟମରେ ବିଦ୍ୟାଶିକ୍ଷାର ଶୁଭାରମ୍ଭ ହୁଏ । ଓଡ଼ିଶାର ହିନ୍ଦୁଧର୍ମୀମାନେ ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଦିନକୁ ଛୋଟ ପିଲାଙ୍କ ବିଦ୍ୟାରମ୍ଭ ପାଇଁ ଏକ ପବିତ୍ର ଦିନ ବୋଲି ବିଶ୍ୱାସ କରନ୍ତି । ଓଡ଼ିଶାର ଘରେଘରେ ପାରମ୍ପରିକ ଭାବେ ଏହି ନିଆରା ବିଧି ପାଳନ ହୁଏ । ଏହି ବିଦ୍ୟାରମ୍ଭ ଉତ୍ସବକୁ ଖଡ଼ି ଛୁଆଁ କୁହାଯାଏ । ଏହା ଏକ ଶୁଭ ଅବସର ଯେଉଁଦିନ ପିଲାଙ୍କୁ ନିଜ ଜୀବନରେ ଶିକ୍ଷାର ମହତ୍ତ୍ୱ ବୁଝାଯାଏ । ଏହି ଦିନ ପିଲା ଖଡ଼ି ଧରିବା  (ଅକ୍ଷର ଲେଖା ଶିଖିବା) ଆରମ୍ଭ କରନ୍ତି  । ସମୂହ ଖଡ଼ି ଛୁଆଁ କାର୍ଯ୍ୟକ୍ରମ ବିଭିନ୍ନ ମନ୍ଦିର ଓ ପୂଜାସ୍ଥଳୀମାନଙ୍କରେ ଆୟୋଜିତ ହୁଏ । ବିଧି ସକାଳୁ ପିତାମାତାମାନେ ପିଲାଙ୍କୁ ଗାଧୋଇ (କେହି କେହି ପିଲାଙ୍କୁ ପୂର୍ବରୁ ଲଣ୍ଡା କରେଇ ଥାଆନ୍ତି ) ନୂଆ ଜାମା ପିନ୍ଧାଇ ବିଦ୍ୟାରମ୍ଭ ପାଇଁ ଉତ୍ସାହିତ କରନ୍ତି  । ଖଡ଼ି, ସିଲଟ, ଛଞ୍ଚା, ଧୂପ ଦୀପ, ଫୁଲ ଆଦି ପୂଜା ସରଞ୍ଜାମ, ଭୋଗରାଗ ସହ ଦକ୍ଷିଣା ନେଇ ପହଞ୍ଚନ୍ତି ପୂଜା ସ୍ଥଳୀରେ । ଗଣେଶଙ୍କ ମଙ୍ଗଳାଚରଣ ଓ ପୁଷ୍ପାଞ୍ଜଳି ପରେ ଖଡ଼ି ସିଲଟ ପୂଜା ହୁଏ । ଆଚାର୍ଯ୍ୟ କୁନି ପିଲାଙ୍କ ହାତ ଧରି ସିଲଟ ଉପରେ ଖଡ଼ିରେ  ଓଁ ଶ୍ରୀ  ଲେଖିବାରେ ସହଯୋଗ କରନ୍ତି । କେହି କେହି କେବଳ ତିନୋଟି ମୁଣ୍ଡଳୀ ବୁଲେଇ ଦିଅନ୍ତି ବା ସିଦ୍ଧରସ୍ତୁ ଲେଖନ୍ତି । ଓଁ ହେଉଛି ସୃଷ୍ଟିର ମୂଳ ତତ୍ତ୍ୱ ଓ ଶ୍ରୀ ଏହାର ରୂପ । ତିନୋଟି ମୁଣ୍ଡଳୀ ହେଉଛି ବ୍ରହ୍ମା ବିଷ୍ଣୁ ଓ ମହେଶ୍ୱର । ସିଦ୍ଧରସ୍ତୁ ଅର୍ଥ ବିଦ୍ୟା ସିଦ୍ଧି ହେଉ । ଲେଖି ସାରିବା ପରେ ଚାଟ ଠାକୁର ଓ ଆଚାର୍ଯ୍ୟଙ୍କ ପ୍ରଣାମ କରି ଆଶୀର୍ବାଦ ଭିକ୍ଷାକରନ୍ତି ଓ ଦକ୍ଷିଣା ଦେଇ ସ୍ୱଗୃହକୁ ଫେରିଆସନ୍ତି । ଦକ୍ଷିଣ ଓଡ଼ିଶାରେ ଏହି ବିଧି ଭିନ୍ନ ଏକ ଢଙ୍ଗରେ ଦେଖିବାକୁ ମିଳେ । ଆଚାର୍ଯ୍ୟ ପିଲାଙ୍କୁ ଅରୁଆ ଚାଉଳ ପୂର୍ଣ୍ଣ ପିତ୍ତଳ ଥାଳିରେ ହଳଦୀ ଖଣ୍ଡ ଧରି ଏକ ଅକ୍ଷର ଲେଖାନ୍ତି । ଏହି ଚାଉଳର ଅର୍ଥ ଉତ୍ପାଦକତା ଓ ହଳଦୀର ଅର୍ଥ ପବିତ୍ରତାକୁ ସୂଚାଏ । ଉତ୍ପାଦିକତା ଓ ପବିତ୍ରତା ହେଉଛି ଶିକ୍ଷାର ମୂଳ ମନ୍ତ୍ର । ଖଡ଼ି ଛୁଆଁ ବିଧି ପରେ ପିଲା ଚାଟ ବା ଛାତ୍ର ବୋଲାନ୍ତି । ଚାଟଶାଳୀ ବା ବିଦ୍ୟାଳୟରେ ଭର୍ତ୍ତି ହୁଅନ୍ତି । ଏହି ଦିନୁ ତାଙ୍କର ଶିକ୍ଷା ଗ୍ରହଣ ଆରମ୍ଭ ହୋଇ ବସ୍ତାନୀ ଧରି ଅବଧାନ ବା ଓଝାଙ୍କ ପାଖକୁ ଯିବା ନିତିଦିନିଆ ହୁଏ ଗୁରୁକୂଳ ପରମ୍ପରାରେ କାହିଁ କେଉଁ ଆବହମାନ କାଳରୁ ଏହି ଦିନ ବିଦ୍ୟାର୍ଥୀ ଗୁରୁକୂଳରେ ଯୋଗ ଦେବା ବିଧି ଥିଲା । ପିଲାଙ୍କ ବୋଧ ଆସିବା ପରଠୁ ପିତାମାତା ସେମାନଙ୍କ ଶିକ୍ଷା ବ୍ୟବସ୍ଥା କଥା ଚିନ୍ତା କରନ୍ତି । ଓଡ଼ିଆ ଅଭିଭାବକମାନେ ଆଗକାଳରେ ସନ୍ତାନକୁ ସାତ ବର୍ଷ ବେଳକୁ ଶିକ୍ଷା ଆରମ୍ଭ ପାଇଁ ବିଦ୍ୟାଳୟ ପ୍ରେରଣ ବ୍ୟବସ୍ଥା କରୁଥିଲେ । ଏବେ ବିଦେଶୀ ଢାଞ୍ଚାର ଶିକ୍ଷା ବ୍ୟବସ୍ଥା ସହ ପିଲାକୁ ସମକକ୍ଷ କରିବା ପାଇଁ ମାତ୍ର ତିନି ବର୍ଷ ବୟସରୁ ବିଦ୍ୟାରମ୍ଭ ବ୍ୟବସ୍ଥା କରୁଛନ୍ତି । ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଉଭୟ ପବିତ୍ର ଦିବସରେ ଓଡ଼ିଆମାନେ ବାଲ୍ୟକାଳରେ ଜୀବନରେ ମାତ୍ର ଥରେ ସିଲଟ ଉପରେ ପ୍ରଥମ ଅକ୍ଷର ଲେଖି ବିଦ୍ୟାର ବୀଜ ବୁଣନ୍ତି । ବିଦେଶରେ ପାଳନ କେବଳ ଓଡ଼ିଶା ନୁହେଁ ବିଦେଶରେ ରହୁଥିବା ଓଡ଼ିଆଙ୍କଠାରୁ ଦେଖି ବିଦେଶୀମାନେ ମଧ୍ୟ ଏହାର ପ୍ରାସଙ୍ଗିକତାକୁ ବୁଝନ୍ତି ଓ ପାଳନ କରନ୍ତି । ଖଡ଼ି ଛୁଆଁ ଏକ ଭିନ୍ନ ପ୍ରାଚୀନ ପରମ୍ପରା ଯାହାକୁ କୌଣସି ଓଡ଼ିଆ ଆଧୁନିକ ଯୁଗରେ ପାଦଦେଇ ମଧ୍ୟ ନିଜ ପିଲାଙ୍କୁ ଏହି ବିଧିରୁ ଦୁରେଇ ରଖି ନାହାନ୍ତି । ଏଇ କାଗଜ କଲମ ଓ କମ୍ପ୍ୟୁଟର ଯୁଗରେ ବିଦେଶରେ ମଧ୍ୟ ଖଡ଼ି ଓ ସିଲଟ ଖଣ୍ଡେ ଯୋଗାଡ଼ କରିବାକୁ କେହି ପଛାନ୍ତି ନାହିଁ ।
ଦୁଃଶୀଳା ହେଉଛନ୍ତି ଧୃତରାଷ୍ଟ୍ର ଏବଂ ଗାନ୍ଧାରୀଙ୍କ ଏକମାତ୍ର କନ୍ୟା ତଥା ଏକଶତ କୌରବଙ୍କ ଏକମାତ୍ର ଭଉଣୀ । ଦୁଃଶୀଳାଙ୍କ ପୁଅର ନାମ ସୁରଥ ଥିଲା । କୁରୁକ୍ଷେତ୍ର ଯୁଦ୍ଧ ପରେ ଯୁଧିଷ୍ଠିରଙ୍କଦ୍ୱାରା ଆୟୋଜିତ ଅଶ୍ୱମେଧ ଯଜ୍ଞର ଅନୁଷ୍ଠାନ ବେଳେ ଅର୍ଜୁନ ଯେତେବେଲେ ଆଶୀର୍ବାଦ ପାଇବା ପାଇଁ ସିନ୍ଧୁ ରାଜ୍ୟରେ ପହଞ୍ଚିଥିଲେ, ସେତେବେଳେ ତାଙ୍କୁ ଦୁଃଶୀଳାଙ୍କ ନାତିଙ୍କ ସହ ଯୁଦ୍ଧ କରିବାକୁ ପଡିଥିଲା । ଅର୍ଜୁନ ସର୍ବଦା ଦୁର୍ଯ୍ୟୋଧନଙ୍କ ଭଉଣୀକୁ ତାଙ୍କ ନିଜ ଭଉଣୀ ଭାବରେ ବିବେଚନା କରୁଥିଲେ । ତେଣୁ ସେ ଯୁଦ୍ଧପରେ ସୁରଥଙ୍କ ପୁତ୍ରକୁ ଜୀବନ ଦାନ କରି ଆଗକୁ ଚାଲିଯାଇଥିଲେ । ସେ ସିନ୍ଧୁ ନରେଶ ଜୟଦ୍ରଥଙ୍କୁ ବିବାହ କରିଥିଲେ ଯାହାଙ୍କୁ ଅର୍ଜୁନ କୁରୁକ୍ଷେତ୍ର ଯୁଦ୍ଧରେ ବଧ କରିଥିଲେ । ପାଣ୍ଡବମାନଙ୍କର ବନବାସ ସମୟରେ ଏକଦା ଶିକାରରେ ଯାଇଥିବା ଜୟଦ୍ରଥ ଦ୍ରୌପଦୀଙ୍କୁ ଅରଣ୍ୟରେ ଦେଖିଲେ । ତାଙ୍କ ପରିଚୟ ଜାଣିବା ପରେ ତାଙ୍କ ରୂପରେ ମୁଗ୍ଧ ହୋଇ ତାଙ୍କୁ ବିବାହର ପ୍ରସ୍ତାବ ଦେଲେ । ଦ୍ରୌପଦୀ ଏଥିରେ ମନା କରିବାରେ ଜୟଦ୍ରଥ କ୍ରୋଧିତ ହେଇ ଜୋର ଜବରଦସ୍ତି ତାଙ୍କୁ ରଥରେ ବସେଇ ଅପହରଣ କରି ନିଜ ରାଜଧାନୀ ଦିଗରେ ଗମନ କଲେ । ଏଣେ ପାଣ୍ଡବମାନେ ତାଙ୍କ ଆଶ୍ରମକୁ ଫେରି କୁଟୀରରେ ଦ୍ରୌପଦୀ ନଥିବା ଦେଖି ତାଙ୍କୁ ଅପହରଣ କରା ହେଇଥିବା ବିଷୟରେ ଅବଗତ ହେଲେ । ଯୁଧିଷ୍ଠିର ଦ୍ରୌପଦୀଙ୍କୁ ଉଦ୍ଧାର କରିବାକୁ ଅର୍ଜୁନ ଓ ଭୀମଙ୍କୁ ଆଦେଶ ଦେଲେ । ଉଭୟ ଯାଇ ଜୟଦ୍ରଥଙ୍କ ସହ ଯୁଦ୍ଧ କରି ତାଙ୍କୁ ପରାସ୍ତ କଲେ ଓ ତାଙ୍କୁ ଯୁଧିଷ୍ଠିରଙ୍କ ସମୀପକୁ ଆଣିଲେ । ଦ୍ରୌପଦୀ ଦୟା ପରବଶ ହେଇ ଜୟଦ୍ରଥଙ୍କୁ ହତ୍ୟା ନ କରି ଛାଡି ଦେବାକୁ ଅନୁରୋଧ କଲେ । ତାଙ୍କୁ ହତ୍ୟା କଲେ ଦୁଃଶୀଳା ବିଧବା ହେଇଥାନ୍ତେ । ଧର୍ମରାଜ ଯୁଧିଷ୍ଠିରଙ୍କ ଆଦେଶ କ୍ରମେ ଭୀମ ଦୃଷ୍ଟାନ୍ତମୂଳକ ଦଣ୍ଡ ସ୍ୱରୂପ ଜୟଦ୍ରଥଙ୍କ ମୁଣ୍ଡନ କରି ତାଙ୍କୁ ଛାଡି ଦେଇଥିଲେ ।
ବାରାବଙ୍କୀ ଜିଲ୍ଲା, ଉତ୍ତର ପ୍ରଦେଶର ଏକ ଜିଲ୍ଲା। ବାରାବଙ୍କୀ ଏହାର ସଦର ମହକୁମା।
ଗାନ୍ଧୀ ମଣିଷ ଶରତ କୁମାର ମହାନ୍ତିଙ୍କ ରଚିତ ଏକ ଜୀବନୀ ପୁସ୍ତକ । ପ୍ରାବନ୍ଧିକ ଶରତ କୁମାର ମହାନ୍ତିଙ୍କୁ ଏଥି ପାଇଁ ୨୦୦୨ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ପ୍ରୀତମ ଚକ୍ରବର୍ତ୍ତୀ  (ଜନ୍ମ ୧୪ ଜୁନ ୧୯୭୧) ଜଣେ ବଲିଉଡ଼ ଗାୟକ, ସଙ୍ଗୀତ ନିର୍ଦ୍ଦେଶକ, ଗୀଟାର ବାଦକ ଏବଂ ରେକର୍ଡ ପ୍ରଡ୍ୟୁସର  । ଦୀର୍ଘ ୧୫ ବର୍ଷରୁ ଉର୍ଦ୍ଧ୍ୱ କାଳ ମଧ୍ୟରେ ସେ ବଲିଉଡ ପାଇଁ ତିଆରି କରିଛନ୍ତି ଅନେକ ଲୋକ ପ୍ରିୟ ଧୁନ୍ । ଫିଲ୍ମ  "ଧୁମ"  ଏବଂ  "ଦିଲୱାଲେ" ରେ ତାଙ୍କର ପ୍ରମୁଖ କଣ୍ଠ ସ୍ୱର ଶୁଣିବାକୁ ମିଳିଛି । ପ୍ରୀତମ ୧୦୦ରୁ ଅଧିକ ଫିଲ୍ମରେ ମ୍ୟୁଜିକ କମ୍ପୋଜ୍ କରିଛନ୍ତି । ତାଙ୍କ ସଙ୍ଗୀତରେ; ସୁଫି/ଭାଙ୍ଗଡ଼ା, ଫୋକ୍/ୱେଷ୍ଟେର୍ନ ପରି ସବୁ ପ୍ରକାରର ଏକ ମଧୁର ସମ୍ମିଳନ ଦେଖିବାକୁ ମିଳିଥାଏ । ସେଥିପାଇଁ ତାଙ୍କୁ ସମକାଳୀନ ଯୁବ ସଙ୍ଗୀତ ନିର୍ଦ୍ଦେଶକମାନଙ୍କ ମଧ୍ୟରେ ଜଣେ ଭର୍ଷାଟାଇଲ ସଙ୍ଗୀତ ନିର୍ଦ୍ଦେଶକ ବୋଲି କୁହାଯାଏ । ନିଜର ସଙ୍ଗୀତ ସର୍ଜନା ପାଇଁ - ଦୁଇଥର ଫିଲ୍ମ ଫେୟାର୍ ଆୱାର୍ଡ, ଚାରିଥର ଜି ସିନେ ଆୱାର୍ଡ, ତିନିଥର ସ୍କ୍ରିନ୍ ଆୱାର୍ଡ ଏବଂ ତିନିଥର ଆଇଫା ଆୱାର୍ଡ ପାଇଛନ୍ତି । ପ୍ରାଥମିକ ଜୀବନ ୧୯୭୧ ମସିହା ଜୁନ ୧୪ ତାରିଖରେ ଏକ ମଧ୍ୟବିତ ବଙ୍ଗାଳି ପରିବାରରେ ପ୍ରୀତମଙ୍କ ଜନ୍ମ । ବାପାଙ୍କ ନାମ  "ପ୍ରବୋଧ ଚକ୍ରବର୍ତ୍ତୀ"  ଓ ମା 'ଙ୍କ ନାମ  "ଅନୁରାଧା ଚକ୍ରବର୍ତ୍ତୀ"  । ବାପା ଥିଲେ ଜଣେ ବୀମା ଅଧିକାରୀ , ସେ ମଧ୍ୟ ଥିଲେ ଜଣେ ଯନ୍ତ୍ର ସଙ୍ଗୀତ ବାଦକ । ବଳକା ସମୟରେ ସେ ଛୋଟ ପିଲାଙ୍କୁ ବାଦ୍ୟ ଯନ୍ତ୍ର ଶିକ୍ଷା ଦେଉଥିଲେ । କିନ୍ତୁ ଏକ ଦୁର୍ଘଟଣାରେ ସେ ନିଜ ଚାକିରି ହରାଇ ବସିଲେ । ଫଳରେ ସେ କେବଳ ସମସ୍ତ ସମୟ ବାଦ୍ୟଯନ୍ତ୍ର ଶିଖାଇବାରେ ଅତିବାହିତ କଲେ । ପ୍ରୀତମ ନିଜର ଉଭୟ ଯନ୍ତ୍ରସଙ୍ଗୀତ ଓ କଣ୍ଠସଙ୍ଗୀତ ଶିକ୍ଷା ନିଜ ବାପାଙ୍କଠାରୁ ଆରମ୍ଭ କରିଥିଲେ । ଗୀଟାର ଥିଲା ପ୍ରୀତମଙ୍କର ପ୍ରିୟ ବାଦ୍ୟ ଯନ୍ତ୍ର । ସେ ସେଇଥିରେ ନିଜକୁ ପାରଙ୍ଗମ କରିବାକୁ ପ୍ରୟାସ କରୁଥିଲେ । ପୁନେରେ ପ୍ରୀତମ  "ସେଣ୍ଟ ଜେମ୍ସ ବିଦ୍ୟାଳୟ" ରେ ପାଠପଢ଼ା ଆରମ୍ଭ କରିଥିବା ପ୍ରୀତମ  "ପ୍ରେସିଡ଼େନ୍ସି କଲେଜ" ରୁ ଜିଓଲୋଜିରେ ସ୍ନାତକ ହାସଲ କରିଥିଲେ । ତେବେ ଏମ.ଏସ.ସି କରିବା ପୁର୍ବରୁ ସେ ମ୍ୟୁଜିକକୁ କ୍ୟାରିଅର କରିବା ପାଇଁ ନିଷ୍ପତ୍ତି ନେଲେ । ତେଣୁ ପାଠପଢ଼ା ଛାଡ଼ି ସେ ପୁନେ ଫିଲ୍ମ ଇନଷ୍ଟିଚ୍ୟୁଟରେ ସାଉଣ୍ଡ ରେକର୍ଡ଼ିଂ ଓ ସାଉଣ୍ଡ ଇଂଜିନିୟରିଂରେ ନାମ ଲେଖାଇଲେ । ପୁନେରେ ପଢୁଥିବା ବେଳେ ସେ ହଙ୍ଗେରିଆନ୍ ଫିଲ୍ମ ନିର୍ମାତା ଇସ୍ତ ଭାନ୍ ଗାଲଙ୍କ ଏକ ଫିଲ୍ମରେ ବ୍ୟାକଗ୍ରାଉଣ୍ଡ ମ୍ୟୁଜିକ କରିବାରେ ସୁଯୋଗ ପାଇଥିଲେ । ଏହା ତାଙ୍କର ପ୍ରଥମ ମ୍ୟୁଜିକ ଅଫର ଥିଲା । ପୁନେରେ ଶିକ୍ଷା ଶେଷ ହେବାପରେ ସେ  "ଚନ୍ଦ୍ରବିନ୍ଦୁ"  ନାମକ ଏକ ବଙ୍ଗଳା ବ୍ୟାଣ୍ଡରେ ଯୋଗ ଦେଲେ । ପରେ ସେ କେତେଜଣ ପ୍ରେସିଡ଼େନ୍ସି ବ୍ୟାଚମେଣ୍ଟଙ୍କୁ ନେଇ ଗଠନ କଲେ ବ୍ୟାଣ୍ଡ -  "ଜତୁଗୃହେର୍ ପକ୍ଷୀ"  । ଏଥିରେ ସେ ଥିଲେ ଜଣେ ଗୀଟାର ବାଦକ । ପ୍ରି-ବଲିଉଡ ୧୯୯୭ ମସିହାରେ ପ୍ରୀତମ ମୁମ୍ବାଇ ଆସି; ଶାନ୍ତୁନୁ ମୋଇତ୍ରି, ରାଜକୁମାର ହୀରାନୀ, ସଞ୍ଜୟ ଏବଂ ଜିତ୍ ଗାଙ୍ଗୁଲିଙ୍କ ସହ ମିଶି ଲମ୍ବା ଯାତ୍ରା ଆରମ୍ଭ କରିଥିଲେ । ପ୍ରୀତମଙ୍କୁ ପ୍ରଥମେ କିଛି ଆର୍ଡ଼ର ଜିଙ୍ଗଲ ମିଳିଲା କମ୍ପୋଜ୍ କରିବା ପାଇଁ; ସେ ଗୁଡ଼ିକ ହେଲା - ସନ୍ତୁର୍, ଇମାମୀ, ହେଡ୍ ଆଣ୍ଡ ସୋଲଡର୍ସ, ଥମ୍ସଅପ, ଲିମକା ଓ କମ୍ପ୍ଲାନ୍ । ସେହିପରି  "ଅସ୍ତିତ୍ୱ, କାବ୍ୟାଞ୍ଜଳି, ୟେ ମେରୀ ଲାଇଫ ହେ, କାଶ୍ମୀର, ମିଲି ଏବଂ ଦିଲ କ୍ୟା କରେ"  ପରି କେତେକ ଲୋକପ୍ରିୟ ଟେଲି-ଧାରାବାହିକ ପାଇଁ ମଧ୍ୟ ଟାଇଟଲ ଟ୍ରାକ କମ୍ପୋଜ୍ କରିଥିଲେ । ଧୁମରୁ ଆରମ୍ଭ ପ୍ରୀତମଙ୍କ ଅସଲ ବଲିଉଡ ଯାତ୍ରା ଆରମ୍ଭ ହୋଇଥିଲା  "ସଞ୍ଜୟ ଗାଧଭୀ" ଙ୍କ  "ଧୁମ"  ଫିଲ୍ମରୁ । ଏହାର ମ୍ୟୁଜିକ ଟ୍ରାକ ନିର୍ମାଣ ଦାଇତ୍ୱ ତାଙ୍କ ଉପରେ ଥିଲା । ଭାରତୀୟ ଶାସ୍ତ୍ରୀୟ ସଙ୍ଗୀତ ସହିତ ୱେଷ୍ଟର୍ନ ରକର ସୁନ୍ଦର ସମ୍ମିଶ୍ରଣ କରିଥିଲେ  'ଧୁମ'  ଫିଲ୍ମର ଗୀତକୁ, ଯାହା ତାଙ୍କୁ ରାତି-ରାତି ଖ୍ୟାତିର ଶିର୍ସକରେ ପହଞ୍ଚାଇ ଥିଲା । ଏହାର ଟାଇଟଲ ଗୀତ  "ସୁନିଧି ଚୌହାନ୍" ଙ୍କଦ୍ୱାରା ପରିବେସିତ । ଆମେରିକା, ବ୍ରିଟେନ୍ ଆଦି ଦେଶରେ ଏହା ଏକ ଲୋକ ପ୍ରିୟ ପବ୍ ମ୍ୟୁଜିକ ବନି ଯାଇଥିଲା । ଏହି ଗୀତକୁ  "ବେଷ୍ଟ ଟ୍ରାକ ଅଫ ଦି ଇୟର"  ଭାବେ  "ଜି ସିନେ ଆୱାର୍ଡ"  ମିଳିଥିଲା । ଧୁମରୁ ଆରମ୍ଭ ତାଙ୍କର ସଫଳତା ଯାତ୍ରା ଏ ପର୍ଯ୍ୟନ୍ତ ଜାରି ରହିଛି ଏବଂ ଅଗକୁ ମଧ୍ୟ ଜାରି ରହିବ ।
ସାନଖେମୁଣ୍ଡି  (କ୍ରମିକ ସଂଖ୍ୟା: ୧୩୦) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସାନଖେମୁଣ୍ଡି ବ୍ଳକ ଓ ଧରାକୋଟ ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ନନ୍ଦିନୀ ଦେବୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରମେଶ ଚନ୍ଦ୍ର ଜେନାଙ୍କଠାରୁ ୮୨୨୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରମେଶ ଚନ୍ଦ୍ର ଜେନା, ଭାରତୀୟ ଜନତା ପାର୍ଟି ପ୍ରାର୍ଥୀ କିଶୋର ଚନ୍ଦ୍ର ସିଂହ ଦେଓଙ୍କଠାରୁ ୨୩,୫୯୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ସାନଖେମୁଣ୍ଡି ନିର୍ବାଚନ ମଣ୍ଡଳୀରେ ୨୦୦୯ ଓ ୨୦୧୪ରେ ୨ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କନକ ବର୍ଦ୍ଧନ ସିଂହ ଦେଓ  (ଜନ୍ମ: ୧୪ ଜୁନ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ, ଯିଏକି ବର୍ତ୍ତମାନ ଓଡ଼ିଶାର ଜଣେ ଉପ-ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦, ୨୦୦୪, ୨୦୦୯, ୨୦୧୪ ଓ ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୩ଶ, ୧୪ଶ, ୧୫ଶ ଓ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କନକ ବର୍ଦ୍ଧନ ସିଂହ ଦେଓ ୧୯୫୬ ମସିହାର ଜୁନ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜ ରାଜ ସିଂହ ଦେଓ ଓ ପତ୍ନୀଙ୍କ ନାମ ସଙ୍ଗୀତା କୁମାରୀ ସିଂଦେଓ । ତାଙ୍କ ପତ୍ନୀ ମଧ୍ୟ ଜଣେ ରାଜନେତା, ସେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ କନକ ବର୍ଦ୍ଧନ ସିଂହ ଦେଓ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ଉପ-ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ସେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଛନ୍ତି । ସେ ୨୦୦୦ ମସିହାରୁ ୨୦୦୯ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ।
ଭଗବାନ ଭୋଇ  (୬ ଡିସେମ୍ବର ୧୯୩୨ - ୧୪ ଅକ୍ଟୋବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭଗବାନ ଭୋଇ ୧୯୩୨ ମସିହାର ଡିସେମ୍ବର ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୟାଧର ଭୋଇ ଓ ପତ୍ନୀଙ୍କ ନାମ ଚିରଞ୍ଜୀବି ଭୋଇ । ରାଜନୈତିକ ଜୀବନ ଭଗବାନ ଭୋଇ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଭଗବାନ ଭୋଇ ୨୦୦୭ ମସିହାର ଅକ୍ଟୋବର ୧୪ ତାରିଖରେ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
‌ହୁମା କୁରୈଶୀ‌  (ଜନ୍ମ: ୨୮ ଜୁଲାଇ ୧୯୮୬) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ହୁମା ଦିଲ୍ଲୀ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ ହାସଲ କରିବା ପରେ ଥିଏଟର ଅଭିନେତ୍ରୀ ଭାବରେ ଅଭିନୟ କରିବା ସ‌ହ ମଡେଲିଂରେ ଯୋଗ ଦେଇଥିଲେ । କିଛି ଥିଏଟରରେ ଅଭିନୟ କରିବା ପରେ ହୁମା ମୁମ୍ବାଇ ଯାଇଥିଲେ ଏବଂ ଦୂରଦର୍ଶନର ବିଜ୍ଞାପନରେ ଅଭିନୟ ପାଇଁ ସେ ହିନ୍ଦୁସ୍ତାନ ଇଉନିଲିଭର ସ‌ହ ୨ବର୍ଷର ଚୁକ୍ତି କରିଥିଲେ । ସାମସଙ୍ଗ ମୋବାଇଲର ଏକ ବିଜ୍ଞାପନର ସୁଟିଂରେ ନିର୍ଦ୍ଦେଶକ ଅନୁରାଗ କଶ୍ୟପ ହୁମାଙ୍କୁ ଦେଖିଥିଲେ ଏବଂ ତାଙ୍କର ଅଭିନୟ ଦକ୍ଷତା ପାଇଁ ତାଙ୍କ ସ‌ହ ତିନୋଟି ଚଳଚ୍ଚିତ୍ର କରିବା ପାଇଁ ଚୁକ୍ତି କରିଥିଲେ । ୨୦୧୨ରେ ହୁମା ହିନ୍ଦୀ କଥାଚିତ୍ର ‌ଗ୍ୟାଙ୍ଗ୍‌ସ୍ ଅଫ୍ ୱାସେପୁର‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟିର ଦୁଇଟି ଭାଗରେ ହୁମା ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ହୁମାଙ୍କର ଅଭିନୟ ଅନେକ ପୁରସ୍କାର ପାଇଁ ମନୋନୀତ ହୋଇଥିଲା, ତନ୍ମଧ୍ୟରୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମଧ୍ୟ ମନୋନୀତ ହୋଇଥିଲେ ।ଏହି ବର୍ଷ ହୁମାଙ୍କର ଅନ୍ୟ ଏକ ଚଳଚ୍ଚିତ୍ର ଲଭ୍ ସଭ୍ ତେ ଚିକେନ ଖୁରାନା ଏବଂ ଏକ୍ ଥି ଡାଏନ୍ ମୁକ୍ତିଲାଭ କରିଥିଲା । ଏହାପରେ ସେ ସର୍ଟସ୍, ଦେଡ଼୍ ଇସ୍କିୟା, ବଦ୍‌ଲାପୁର, ହାଇୱେ, ଜଲି ଏଲ୍ ଏଲ୍ ବି-୨ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ହୁମା ୨୮ ଜୁଲାଇ ୧୯୮୬ରେ ନୂଆ ଦିଲ୍ଲୀରେ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସଲୀମ କୁରୈଶୀ ଜଣେ ରେସ୍ତେଗାଁ ମାଲିକ, ତାଙ୍କ ଅଧିନରେ କିଛି ରେସ୍ତେଗାଁ ରହିଛି । ଏବଂ ତାଙ୍କ ମାଆ ଅମୀନା କୁରୈଶୀ ଜଣେ ଗୃହିଣୀ । ହୁମାଙ୍କର ତିନିଜଣ ଭାଇ ଅଛନ୍ତି, ତନ୍ମଧ୍ୟରୁ ସକିବ୍ ସଲୀମ୍ ମଧ୍ୟ ଜଣେ ଅଭିନେତା । ହୁମା ଦିଲ୍ଲୀ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ ହାସଲ କରିଛନ୍ତି । ଏହାପରେ ସେ ଏକ ଟିଏଟରରେ ଯୋଗ ଦେଇଥିଲେ । ହୁମା କିଛି ବେସରକାରୀ ସଂସ୍ଥା ସ‌ହ ଯୋଡ଼ି ହୋଇ ମଧ୍ୟ କିଛି କାର୍ଯ୍ୟ କରିଛନ୍ତି । ଜଣେ ଡକୁମେଣ୍ଟାରୀ ଚଳଚ୍ଚିତ୍ର ନିର୍ଦ୍ଦେଶକଙ୍କ ସ‌ହ ମଧ୍ୟ ସେ କାର୍ଯ୍ୟ କରିଛନ୍ତି । ୨୦୦୮ରେ ହୁମା ମୁମ୍ବାଇ ଯାଇଥିଲେ । ଏକ ଚଳଚ୍ଚିତ୍ରର ଅଡ଼ିସନ୍ ପାଇଁ ହୁମା ମୁମ୍ବାଇ ଆସିଥିଲେ, ମାତ୍ର ସେ ଚଳଚ୍ଚିତ୍ରଟି ନିର୍ମାଣ ହୋଇପାରିନଥିଲା । ଏହାପରେ ହୁମା ଏକ ଦୂରଦର୍ଶନ ବିଜ୍ଞାପନ ସଂସ୍ଥା ସ‌ହ ବିଜ୍ଞାପନରେ ଅଭିନୟ କରିବା ପାଇଁ ଏକ ଦୁଇବର୍ଷିୟା ଚୁକ୍ତି କରିଥିଲେ । ଏହି ସମୟରେ ହୁମା ଅଭିନେତା ଅମିର ଖାଁ ଏବଂ ଶାହାରୁଖ ଖାଁଙ୍କ ଭଳି ଅଭିନେତାମାନଙ୍କ ସ‌ହ ମଧ୍ୟ ବିଜ୍ଞାପନରେ କାର୍ଯ୍ୟ କରିଥିଲେ । ସାମସଙ୍ଗ ମୋବାଇଲର ଏକ ବିଜ୍ଞାପନର ସୁଟିଂ ବେଳେ ଚଳଚ୍ଚିତ୍ର ନିର୍ଦ୍ଦେଶକ ଅନୁରାଗ କଶ୍ୟପ ହୁମାରକୁ ଦେଇଥିଲେ ଏବଂ ଅଭିନୟ ଦକ୍ଷତା ଦେଖି ତାଙ୍କୁ ତାଙ୍କର ଚଳଚ୍ଚିତ୍ରରେ ସୁଯୋଗ ଦେବାକୁ କ‌ହିଥିଲେ । ଏହାପରେ ଅନୁରାଗ ହୁମାଙ୍କ ସ‌ହ ତିନୋଟି ଚଳଚ୍ଚିତ୍ର କରିବା ପାଇଁ ଚୁକ୍ତି କରିଥିଲେ । ଅଭିନୟ ଜୀବନ ହୁମା ପ୍ରଥମେ ତାମିଲ ଚଳଚ୍ଚିତ୍ର ବିଲ୍ଲା-୨ ପାଇଁ ୭୦୦ ପାର୍ଥୀଙ୍କ ମଧ୍ୟରେ ଅଡ଼ିସନ ଦେଇ ବଛାଯାଇଥିଲେ । ମାତ୍ର ଚଳଚ୍ଚିତ୍ର ନିର୍ମାଣରେ ବିଳମ୍ବ ହେବାରୁ ହୁମା ସେହି ଚଳଚ୍ଚିତ୍ରରୁ ଓହରି ଯାଇଥିଲେ । ୨୦୧୨ରେ ହୁମା ଅନୁରାଗ କଶ୍ୟପଙ୍କର ଚଳଚ୍ଚିତ୍ର ଗ୍ୟାଙ୍ଗ୍‌ସ୍ ଅଫ୍ ୱାସେପୁର ଜରିଆରି ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରର ଉଭୟ ଭାଗରେ ହୁମା ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ହୁମାଙ୍କୁ ଅନେକ ସାକାରାତ୍ମକ ମତାମତ ମିଳିଥିଲା । ପ୍ରଥମ ଭାଗର ସଫଳତା ସ‌ହ ୨ୟ ଭାଗଟି ମଧ୍ୟ ସଫଳ ହୋଇଥିଲା । ଏହି ଚଳଚ୍ଚିତ୍ର ଦୁଇଟି ପାଇଁ ସେ ଅନେକ ପୁରସ୍କାର ସଭାରେ ଶ୍ରେଷ୍ଠ ଅଭିନେତ୍ରୀ ଏବଂ ଶ୍ରେଷ୍ଠ ନବାଗତା ପାଇଁ ମୋନୋନୀତ ହୋଇଥିଲେ । ଏହି ଚଳଚ୍ଚିତ୍ରର ଅଭିନୟ ହୁମାଙ୍କ ଜୀବନର ମୋଡ଼ ବଦଳେଇ ଦେଇଥିଲା ବୋଲି ହୁମା କ‌ହନ୍ତି । ସେହି ବର୍ଷ ହୁମା ଅନୁରାଗ କଶ୍ୟପଙ୍କର ଅନ୍ୟ ଏକ ଚଳଚ୍ଚିତ୍ର ଲଭ୍ ସଭ୍ ତେ ଚିକେନ ଖୁରାନା ଚଳଚ୍ଚିତ୍ରରେ ଅଭିନୟ କରିଥିଲେ । ଏହାପରେ ସେ ଏକ୍ ଥି ଡାଏନ୍, ସର୍ଟସ୍, ଦେଡ଼୍ ଇସ୍କିୟା, ବଦ୍‌ଲାପୁର, ହାଇୱେ, ଜଲି ଏଲ୍ ଏଲ୍ ବି-୨ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।
ଓଡ଼ିଶା କ୍ରିକେଟ ଦଳ ଓଡ଼ିଶାର ଘରୋଇ କ୍ରିକେଟ ଦଳ ଅଟେ । ରଣଜୀ ଟ୍ରଫିର ଏହା ଏକ ପ୍ରମୁଖ ଦଳ ଅଟେ । ଏହାର ମୁଖ୍ୟ ପଡ଼ିଆ ହେଉଛି କଟକଠାରେ ଥିବା ବାରବାଟି ଷ୍ଟାଡିଅମ ।ଘରୋଇ ମ୍ୟାଚଗୁଡ଼ିକ କଟକଠାରେ ଥିବା ଡ୍ରିମ୍ସ କ୍ରିକେଟ ଷ୍ଟାଡିଅମ,ଭୁବନେଶ୍ୱରଠାରେ ଥିବା ପୂର୍ବ ତଟ ରେଳବାଇ ଷ୍ଟାଡିଅମ,ସମ୍ବଲପୁରଠାରେ ଥିବା ବୀର ସୁରେନ୍ଦ୍ର ସାଏ ଷ୍ଟାଡିଅମ,କିଟ କ୍ରିକେଟ ଷ୍ଟାଡିୟମ ଇତ୍ୟାଦିଠାରେ ଖେଳା ଯାଇ ଥାଏ । ଓଡ଼ିଶା କ୍ରିକେଟ ଆସୋସିଏସନ  (ଓସିଏ) ଓଡ଼ିଶା କ୍ରିକେଟ ଦଳକୁ ଚୟନ କରିଥାଏ  ।
ଅଶୋକସୁନ୍ଦରୀ   :        ,   ଜଣେ ହିନ୍ଦୁ ଦେବୀ ତଥା ଶିବ ଓ ପାର୍ବତୀଙ୍କର କନ୍ୟା ଅଟନ୍ତି । ପଦ୍ମ ପୁରାଣରେ ତାଙ୍କର ଜୀବନୀ ବର୍ଣ୍ଣନା କରାଯାଇଛି । ଅଶୋକସୁନ୍ଦରୀଙ୍କୁ ଦକ୍ଷିଣ ଭାରତରେ ମୁଖ୍ୟତଃ ବାଲା ତ୍ରିପୁରସୁନ୍ଦରୀ   ନାମରେ ପୂଜା କରନ୍ତି । ବ୍ୟୁତ୍ପତ୍ତି ନିଜର ଏକାକୀପଣ ଦୂର କରିବାକୁ ଏକ କନ୍ୟା ସନ୍ତାନ ନିମନ୍ତେ କଳ୍ପବୃକ୍ଷ ପାଖରେ ପାର୍ବତୀ ମାନସିକ କରିଥିଲେ । ପାର୍ବତୀଙ୍କର ଦୁଃଖ ବା ଶୋକ ଦୂର କରିବା ଯୋଗୁ  ଅଶୋକ  ନାମ ଓ  ସୁନ୍ଦରୀ କନ୍ୟା  ଯୋଗୁ  ସୁନ୍ଦରୀ  ନାମ ରଖି ଅଶୋକସୁନ୍ଦରୀ ନାମ କରଣ କରାଯାଇଥିଲା । କିମ୍ବଦନ୍ତୀ ପଦ୍ମ ପୁରାଣରେ ଅଶୋକସୁନ୍ଦରୀଙ୍କ କାହାଣୀ ଲିପିବଦ୍ଧ ହୋଇଛି । ନହୁଷଙ୍କ ଏକ କାହାଣୀରେ ଲେଖାଯାଇଛି: ସଂସାରର ସବୁଠାରୁ ସୁନ୍ଦର ବଗିଚାକୁ ନେଇ ଯିବା ନିମନ୍ତେ ଶିବଙ୍କୁ ପାର୍ବତୀ ଅନୁରୋଧ କଲେ । ପାର୍ବତୀଙ୍କର ଅନୁରୋଧ ରକ୍ଷା କରି ତାଙ୍କୁ ନନ୍ଦନ ବଣକୁ ଶିବ ନେଇଗଲେ ଯେଉଁଠାରେ ପାର୍ବତୀ ଏକ କଳ୍ପ ବୃକ୍ଷ ଦେଖିଲେ ଯିଏ ଯେ କୌଣସି ଇଚ୍ଛା ପୂରଣ କରିଦେଇପାରେ । ତାଙ୍କ ପୁତ୍ର କାର୍ତ୍ତିକେୟ ବଡ଼ ହୋଇଯାଇ କୈଳାସ ତ୍ୟାଗ କରି ଅନ୍ୟତ୍ର ଚାଲିଯିବାରୁ ପାର୍ବତୀ ଏକାକୀତ୍ୱ ଅନୁଭବ କରୁଥିଲେ । ସୁତରାଂ ସେ କଳ୍ପ ବୃକ୍ଷ ପାଖରେ ଏକ କନ୍ୟା ସନ୍ତାନ ନିମନ୍ତେ ମାନସିକ କଲେ । ତାଙ୍କ ଇଚ୍ଛା ପୂରଣ ହୋଇ ଅଶୋକସୁନ୍ଦରୀ ଜନ୍ମ ଲାଭ କରିଥିଲେ । ସ୍ୱର୍ଗର ରାଜା ଇନ୍ଦ୍ରଙ୍କ ସମସ୍କନ୍ଧ ଭଳି ଚନ୍ଦ୍ରବଂଶର ନହୁଷଙ୍କୁ ଅଶୋକସୁନ୍ଦରୀ ବିବାହ କରିବାକୁ ପାର୍ବତୀ ଭବିଷ୍ୟବାଣୀ କରିଥିଲେ । ଏକଦା ନନ୍ଦନ ବଣରେ ପରିଚାରିକାମାନଙ୍କ ସହିତ ଅଶୋକସୁନ୍ଦରୀ ବୁଲୁଥିବା ବେଳେ ହୁଣ୍ଡା ନାମକ ଏକ ରାକ୍ଷସ ତାଙ୍କୁ ଦେଖି ତାଙ୍କ ପ୍ରେମରେ ପଡ଼ିଗଲା । ହୁଣ୍ଡାର ବିବାହ ପ୍ରସ୍ତାବକୁ ଅଶୋକସୁନ୍ଦରୀ ପ୍ରତ୍ୟାଖ୍ୟାନ କରିଥିଲେ ଯେହେତୁ ନହୁଷଙ୍କୁ ବିବାହ କରିବା ତାଙ୍କ ଭାଗ୍ୟରେ ଲେଖାଥିଲା । ହୁଣ୍ଡା ଏକ ବିଧବା ଛଦ୍ମ ବେଶରେ ଆସି ନିଜ ଆଶ୍ରମକୁ ଯିବାକୁ ଅଶୋକସୁନ୍ଦରୀଙ୍କୁ ନିମନ୍ତ୍ରଣ କଲା । ଅଶୋକସୁନ୍ଦରୀ ସାଥିରେ ଯାଇ ତାଙ୍କ ଘରେ ପହଞ୍ଚିବା ପରେ ହୁଣ୍ଡାର କପଟ ଜାଣିପାରିଲେ ଓ ନହୁଷ ହାତରେ ମରିବାକୁ ଅଭିଶାପ ଦେଇ କୈଳାସ ପର୍ବତରେ   ଥିବା ନିଜ ପିତା ମାତାଙ୍କ ପାଖକୁ ଚାଲିଗଲେ । ଶିଶୁ ନହୁଷକୁ ତାଙ୍କ ଉଆସରୁ ହୁଣ୍ଡା ଅପହରଣ କରିନେଲା, କିନ୍ତୁ ହୁଣ୍ଡାର ଜଣେ ଚାକରାଣୀ ତାଙ୍କୁ ଉଦ୍ଧାର କରି ଋଷି ବଶିଷ୍ଠଙ୍କ ହେପାଜତରେ ଛାଡ଼ିଦେଲେ । କିଛି ବର୍ଷ ପରେ ନହୁଷ ବଡ଼ ହୋଇ ହୁଣ୍ଡାକୁ ହତ୍ୟା କରିବା ତାଙ୍କ ଭାଗ୍ୟରେ ଥିବା ଜାଣିପାରିଲେ । ଅଶୋକସୁନ୍ଦରୀଙ୍କୁ ହୁଣ୍ଡା ଅପହରଣ କରିବା ପରେ ମିଛରେ ନହୁଶଙ୍କୁ ହତ୍ୟା କରିଦେଇଥିବା କଥା କହିଲା । ନହୁଷ ଭଲରେ ଥିବା କଥା ଗୋଟିଏ କିନ୍ନର ଦମ୍ପତ୍ତି ଖବର ଦେଲେ ଓ ଅଶୋକସୁନ୍ଦରୀ ଏକ ଶକ୍ତିଶାଳୀ ପୁତ୍ର ଯଯାତିର ମାଆ ଓ ଶହେ ସୁନ୍ଦରୀ ଝିଅଙ୍କ ମାଆ ହେବା କଥା ଭବିଷ୍ୟବାଣୀ କରିଥିଲେ । ସମୟକ୍ରମେ ହୁଣ୍ଡାକୁ ନହୁଷ ଯୁଦ୍ଧରେ ପରାସ୍ତ କରି ଅଶୋକସୁନ୍ଦରୀଙ୍କୁ ଉଦ୍ଧାର ଓ ବିବାହ କରିଥିଲେ । ପରବର୍ତ୍ତୀ କାଳରେ ଇନ୍ଦ୍ରଙ୍କ ଅନୁପସ୍ଥିତିରେ ଅସ୍ଥାୟୀ ଭାବରେ ସ୍ୱର୍ଗରେ ଇନ୍ଦ୍ର ପଦରେ ନହୁଷ ଆସିନ ହୋଇଥିଲେ । ବିକାଶ ହିନ୍ଦୁ ପୁରାଣରେ   ଅଶୋକସୁନ୍ଦରୀ ବିଷୟରେ ବିଶେଷ କିଛି ଉଲ୍ଲେଖ ନାହଁ ; କେବଳ  ପଦ୍ମ ପୁରାଣ ରେ ତାଙ୍କ ବିଷୟରେ ଉଲ୍ଲେଖ ଅଛି । ଦୂରଦର୍ଶନ ଧାରାବାହିକ ଶିବ ଓ ପାର୍ବତୀଙ୍କ ଜୀବନ ଉପରେ ଆଧାରିତ  ଦେବୋ କେ ଦେବ ମହାଦେବ  ଦୂରଦର୍ଶନ ଧାରାବାହିକରେ ଦର୍ଶକମାନେ ପ୍ରଥମ କରି ଦର୍ଶକମାନେ ତାଙ୍କ ବିଷୟରେ ଜାଣିପାରିଲେ । ପରେ ବିଘ୍ନହର୍ତ୍ତା ଗଣେଶ ଚଳଚ୍ଚିତ୍ରରେ ତାଙ୍କ ଚରିତ୍ର ଅବତାରଣା ହୋଇଥିଲା ।
ହିନ୍ଦୋଳ ରାଜ୍ୟ, ବ୍ରିଟିଶ ଶାସନ କଳାରେ ଥିବା ଏକ ରାଜକୀୟ ରାଜ୍ୟ । ଏହାର ରାଜଧାନୀ ହିନ୍ଦୋଳ ସହରରେ ଥିଲା । ସ୍ୱାଧୀନତା ସମୟରେ ହିନ୍ଦୋଳ ବ୍ରିଟିଶମାନଙ୍କ ଅଧୀନ ରାଜ୍ୟ ଭାବେ ଥିଲା । ହିନ୍ଦୋଳ ରାଜ୍ୟ 1554 ମସିହାରେ ଦୁଇଜଣ ଭ୍ରାତା ଲକ୍ଷ୍ମଣ ମରହଟ୍ଟା ଓ ଭରତ ମରହଟ୍ଟାଙ୍କଦ୍ୱାରା ସ୍ଥାପିତ ହେଇଥିଲା । ସେମାନେ ଗଞ୍ଜାମର ଖିମେଡି ରାଜାଙ୍କ ପରିବାରର ଥିଲେ । ସେହି ପରିବାର ମାଦ୍ରାସ ଅଞ୍ଚଳର ଭି ଶାସକ ଥିଲେ । ସେପ୍ଟେମ୍ବର 1803 ମସିହାରେ ଇସ୍ଟ ଇଣ୍ଡିଆ କମ୍ପାନୀ ଓଡ଼ିଶା ଆଦିକାର କଳା ପରେ ତାଙ୍କ ସଙ୍ଗେ ସନ୍ଧି ସ୍ଥାପନ କରି ହିନ୍ଦୋଳ ରାଜା ଶାସନ କାଲେ । . ସ୍ୱାଧୀନତା ପରେ 1 ଜାନୁୟାରୀ 1948ରେ ହିନ୍ଦୋଳ ଭାରତୀୟ ରାଜ୍ୟ ସଂଘ ସହ ସାମିଲ ହେଲା । ଏହା ବର୍ତ୍ତମାନ ଦେଙ୍କନଳ ଜିଲ୍ଲାରେ ରହିଛି ।
ଏପ୍ରିଲ ୧୧କୁ ଜାତୀୟ ସୁରକ୍ଷିତ ମାତୃତ୍ୱ ଦିବସ ଭାବରେ ପାଳନ କରାଯାଏ । ଏହାର ମୁଖ୍ୟ ଉଦ୍ଦେଶ୍ୟ ହେଉଛି ସମସ୍ତ ମହିଳା ଯେପରି ଗର୍ଭଧାରଣ, ପ୍ରସବ ଏବଂ ପ୍ରସବକାଳୀନ ସେବା ସମୟରେ ସମସ୍ତ ପ୍ରକାର ଯତ୍ନ ଏବଂ ପର୍ଯ୍ୟାପ୍ତ ସୁବିଧା ଲାଭ କରିପାରିବ । ନିରାପଦ ମାତୃତ୍ୱ ପାଇଁ ଭାରତରେ   ଗଠନ କରାଯାଇଥିଲା ।   ବା  " "  ଏକ ଔପଚାରିକ ମିଳିତ ମଞ୍ଚ ଯେଉଁଠାରେ ସୁରକ୍ଷିତ ମାତୃତ୍ୱକୁ ପ୍ରାଥମିକତା ଦେବା ପାଇଁ ସରକାର ତଥା ଆନ୍ତର୍ଜାତୀୟ ସଂଗଠନଗୁଡ଼ିକର ତୃଣମୂଳ ସ୍ତରର ପ୍ରୟାସକୁ ଏକତ୍ରିତ କରିବା ସହ ଏଥି ନିମନ୍ତେ ବିଶ୍ୱବ୍ୟାପୀ ଧ୍ୟାନ ସୃଷ୍ଟି କରିବା ।
ମେକାସର୍ମିନ  (ଇଂରାଜୀ ଭାଷାରେ ), ଇନକ୍ରିଲେକ୍ସ ବେପାର ନାମ, ହେଉଛି ପ୍ରାଥମିକ ଇନସୁଲିନ୍-ଭଳି ଅଭିବୃଦ୍ଧି ଫ୍ୟାକ୍ଟର୍- ୧ ଅଭାବ କିମ୍ବା ଅଭିବୃଦ୍ଧି ହରମୋନ ପାଇଁ ଜିନ ଅଭାବ ହେତୁ ପିଲାମାନଙ୍କ ଅଭିବୃଦ୍ଧି ଅଭାବର ଚିକିତ୍ସା ପାଇଁ ବ୍ୟବହୃତ ଔଷଧ  । ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ ପାଇଁ ମଧ୍ୟ ଏହା ଉପରେ ଦୃଷ୍ଟି ଦିଆଯାଉଛି । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିମ୍ନ ରକ୍ତ ଶର୍କରା, ବାନ୍ତି, ଇଞ୍ଜେକସନ ନେବା ସ୍ଥାନରେ ଗୋଟାଳି ଏବଂ ମଧ୍ୟକର୍ଣ୍ଣ ପ୍ରଦାହ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବର୍ଦ୍ଧିତ ଟନସିଲ୍, ଇଣ୍ଟ୍ରାକ୍ରାନିଆଲ୍ ଉଚ୍ଚ ରକ୍ତଚାପ ଏବଂ ସ୍ଲିପ୍‌ଡ କ୍ୟାପିଟାଲ୍ ଫେମେରାଲ୍ ଏପିଫିସିସ୍ ହୋଇପାରେ । ଏହା ମାନବ ଇନସୁଲିନ୍-ଭଳି ଅଭିବୃଦ୍ଧି ଫ୍ୟାକ୍ଟର୍-୧ର  ( -1) ଏକ ପୁନର୍ଯୋଗଜ   ରୂପ  ୨୦୦୫ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୭ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମେକାସର୍ମିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୪୦୦ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୪୦୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୨୪୦୦୦ ପାଉଣ୍ଡ ।
ସ୍ୱେତାନା କିରିଲୋଭା ପିରୋନ୍‌କୋଭା   :     (ଜନ୍ମ ୧୩ ସେପ୍ଟେମ୍ବର ୧୯୮୭) ଜଣେ ବୁଲ୍‌ଗେରିଆ ପେଶାଗତ ଟେନିସ୍ ଖେଳାଳି  । ସେ ଫେଡ୍ କପ୍‌ରେ ଦେଶର ସର୍ବଶ୍ରେଷ୍ଠ ଖେଳାଳି । ପ୍ଲୋଭ୍‌ଦିଭ୍‌ରେ ଜନ୍ମ ହୋଇଥିବା ପିରୋନ୍‌କୋଭା, ୪ ବର୍ଷ ବୟସରେ ତାଙ୍କ ବାପାଙ୍କଠାରୁ ଟେନିସ୍ ଶିଖିବା ଆରମ୍ଭ କରିଥିଲେ । କନିଷ୍ଠ ବର୍ଗରେ ଖେଳି ଆଟ୍‌ଲାଣ୍ଟିକ୍ କପ୍ ଜିତିଥିଲେ, ଓ ୨୦୦୨ରେ ଆନ୍ତର୍ଜାତୀୟ ଟେନିସ୍ ଫେଡ଼େରେସନ୍ ପ୍ରତିଯୋଗିତାରେ ବରିଷ୍ଠ ବିଭାଗରେ ପ୍ରଥମ ଆନ୍ତର୍ଜାତୀୟ ପଦାର୍ପଣ କରିଥିଲେ । ପେଶାଗତ ଜୀବନର ଆରମ୍ଭରେ ସେ ଆଇଟିଏଫ୍ ସର୍କିଟ୍‌ରେ ୬ଟି ଆନ୍ତର୍ଜାତୀୟ ଏକ‌କ ପ୍ରତିଯୋଗିତା ଜିତିଥିଲେ । ପିରୋନ୍‌କୋଭା ୨୦୦୫ରେ ଇସ୍ତାନାବୁଲ୍ କପ୍‌ରେ ତାଙ୍କ ପ୍ରଥମ ଡବ୍ଲ୍ୟୁଟିଏ ଟୁର୍ ଖେଳିଥିଲେ ଓ ଖେଳ ଜିବନର ପ୍ରାରମ୍ଭରେ ମଝିମଝିଆ ସଫଳତା ପାଇଥିଲେ । ଏହ ୨୦୧୦ରେ ପରିବର୍ତ୍ତନ ହୋଇଥିଲା, ଯେତେବେଳେ ସେ ୧-୪ ରେକର୍ଡ୍‌ରେ ମ୍ଯାଚ୍ ଜିତି ୱିମ୍ବେଲ୍‌ଡ଼ନ୍ ପ୍ରତିଯୋଗିତାରେ ପ୍ରବେଶ କରିଥିଲେ ଓ ଦ୍ୱିତୀୟ ବୁଲ୍‌ଗେରିଆ ଖେଳାଳି ଭାବେ କୌଣସି ଏକ ଗ୍ରାଣ୍ଡସ୍ଲାମ୍ ପ୍ରତିଯୋଗିତାର ସେମିଫାଇନାଲ୍ ପର୍ଯ୍ୟନ୍ତ ଯାଇଥିଲେ । ଏହି ପ୍ରତିଯୋଗିତା ପରେ ସେପ୍ଟେମ୍ବର ୨୦୧୦ରେ ତାଙ୍କ ଡବ୍ଲ୍ୟୁଟିଏ କ୍ରମାଙ୍କ ସର୍ବାଧିକ ୩୧ ନଂରେ ପ‌ହଁଞ୍ଚିଥିଲା । ଏହା ପରବର୍ଷ ୱିମ୍ବେଲ୍‌ଡ଼ନ୍‌ରେ ସେ କ୍ୱାର୍ଟର୍‌ଫାଇନାଲ୍ ପର୍ଯ୍ୟନ୍ତ ପ‌ହଁଞ୍ଚିଥିଲେ ଓ ଦି ୱିମ୍ବେଲ୍‌ଡ଼ନ୍ ଡାର୍କ୍‌ହର୍ସ୍‌ର ମାନ୍ୟତା ପାଇଥିଲେ । ତାଙ୍କର ନାଟକୀୟ କ୍ରମାଙ୍କ ବୃଦ୍ଧି ସ‌ହ ସେ ଗ୍ରାଣ୍ଡ୍‌ସ୍ଲାମ୍ ପ୍ରତିଯୋଗିତାରେ ମଧ୍ୟ ବ‌ହୁ ଶ୍ରେଷ୍ଠ ଖେଳାଳିଙ୍କୁ ମଧ୍ୟ ପରାସ୍ତ କରିଥିଲେ । ପିରୋନ୍‌କୋଭା ତାଙ୍କର ପ୍ରଥମ ଡବ୍ଲ୍ୟୁଟିଏ ପ୍ରତିଯୋଗିତା ୨୦୧୪ ଆପିଆ ଆନ୍ତର୍ଜାତୀୟରେ ତିନି ଜଣ ଶ୍ରେଷ୍ଠ ୧୦ ଖେଳାଳିଙ୍କୁ ଏକାଧାରରେ ପରାସ୍ତ କରି ଜିତିଥିଲେ । ସେ ୨୦୧୬ ଫ୍ରେଞ୍ଚ୍ ଓପେନ୍‌ରେ ବିଶ୍ୱ କ୍ରମାଙ୍କ ୨ ରାଡ଼୍‌ୱାନ୍‌ସକାଙ୍କୁ ପରାସ୍ତ କରି କାୱରାଟର୍‌ଫାଇନାଲ୍‌ରେ ପ‌ହଁଞ୍ଚିଥିଲେ । ଏହାକୁ ମିଶାଇ ପିରୋନ୍‌କୋଭା ସର୍ବମୋଟ ୧୨ ଜଣ ଶ୍ରେଷ୍ଠ ୧୦ ଖେଳାଳିଙ୍କୁ ହରାଇଥିଲେ । ୨୦୧୭ ୱିମ୍ବେଲ୍‌ଡ଼ନ୍ ପ୍ରତିଯୋଗିତା ପରେ ପିରୋନ୍‌କୋଭ, ନିଜର ମହିଳା ପୋଷାକ ଓ ଜୀବନ ଶୈଳୀ ବ୍ରାଣ୍ଡ୍, ପିରୋନେଟିକ୍‌ର ବଜାର ପ୍ରବେଶ କରାଇଥିଲେ । ସେ ନ୍ୟୁୟର୍କ୍ ଟାଇମ୍‌ସଦ୍ୱାରା  " "  - ପାଇଁ ପ୍ରସିଦ୍ଧି ପାଇଥିଲେ ଓ ଏମ୍ଏସ୍ଏନ୍‌ଦ୍ୱାରା ସବୁଠାରୁ ସୁନ୍ଦରୀ ମହିଳା କ୍ରୀଡ଼ାବିତ୍‌ର ସମ୍ମାନ ପାଇଥିଲେ ।
ସୋନପୁରର ଶିଳାଲେଖ ଓଡ଼ିଆ ଭାଷା ଓ ଲିପିର ଅଭିଲେଖର ଇତିହାସ ପାଇଁ ସୋନପୁରରୁ ମିଳିଥିବା ଶିଳାଲେଖା ସବୁ ଖୁବ ଗୁରୁତ୍ୱପୂର୍ଣ୍ଣ । ଏଠାରେ ସୋମବଂଶୀ ଯୁଗରୁ ଆରମ୍ଭ କରି ଚୌହାଣ ରାଜୁତି ପର୍ଯ୍ୟନ୍ତ ଏ ଅଞ୍ଚଳର ମାଟିପାତ୍ର, ତମ୍ବା ଫଳକ ତଥା ଶିଳାଲେଖ ଗୁଡ଼ିକରେ ଓଡ଼ିଆ ଭାଷାର ବହୁଳ ବ୍ୟବହାର ହୋଇଛି । ଏଥିରେ ବ୍ୟବହୃତ ଭାଷା ସମ୍ବନ୍ଧରେ ମତ ଦେଇ ଭାଷାତତ୍ତ୍ୱବିଦ ବିଜଯ ଚନ୍ଦ୍ର ମଜୁମଦାର କହନ୍ତି: . ହରେକୃଷ୍ଣ ମହତାବ ମଧ୍ୟ ତାଙ୍କର ଓଡ଼ିଶା ଇତିହାସ ଏହି କଥା ଅଭିହିତ କରିଅଛନ୍ତି । ତାଙ୍କର ମତରେ: ସୋମବଂଶୀୟ ରାଜମାନଙ୍କର ଯେଉଁ ତାମ୍ର ଶାସନ, ସେଥିରୁ ସ୍ପଷ୍ଟ ଜଣାପଡ଼େ ଯେ, ସେତେବେଳେ ଓଡ଼ିଆ ଭାଷା ଗଠନର ସୂତ୍ରପାତ ହେଲାଣି । କାରଣ ତାମ୍ରଶାସନ ମାନଙ୍କରେ ସଂସ୍କୃତ ଭାଷା ବ୍ୟବହୃତ ହୋଇଥିଲେ ମଧ୍ୟ ଓଡ଼ିଆ ଭାଷାର ଉଚ୍ଚାରଣ ଅନୁସାରେ କେତେକ ଶବ୍ଦ ଲେଖାଯାଇଛି ; ଯଥା   ଜ୍ୟୋତିତ ପରିବର୍ତ୍ତେ ଜୋତିଜ, ଯଯାତି ପରିବର୍ତ୍ତେ ଯଜାତି, ତାମ୍ବ୍ର ପରିବର୍ତ୍ତେ ତାମ୍ର ଲେଖାଯାଇଛି । ତେବେ ସୋନପୁରରେ ରାଜୁତି କରୁଥିବା ସୋମବଂଶୀମାନଙ୍କର ତାମ୍ରଶାସନରେ ଯେ ଓଡ଼ିଆ ଭାଷାର ଆଦିମ ସ୍ୱରୂପ ଫୁଟିଉଠିଛି ଏଥିରେ ସନ୍ଦେହ ନାହିଁ । ଏହା ଛଡ଼ା ଆଉ କେଉଁ ଓଡ଼ିଆ ଅଭିଲେଖ ଯେ ସୋନପୁରରୁ ଅବିଷ୍କୃତ ହୋଇନାହିଁ ତାହା କହିବା ଭୁଲ ହେବ ।
ସ୍ନେହପ୍ରଭା ଦାସ  (ଜନ୍ମ ୧୦ ଅକ୍ଟୋବର ୧୯୫୫) ଜଣେ ଭାରତୀୟ ଲେଖିକା ଏବଂ ଓଡ଼ିଆ ଭାଷୀ ଅନୁବାଦିକା  । ସେ ଓଡ଼ିଆ ଭାଷାରେ ଇଂରାଜୀରେ ଅନେକ କ୍ଲାସିକ ରଚନାର ଜଣେ ପ୍ରମୁଖ ଅନୁବାଦିକା । ସେ ଅନେକ ବିଶ୍ୱ କ୍ଲାସିକକୁ ଓଡ଼ିଆରେ ଅନୁବାଦ କରିଛନ୍ତି । ତାଙ୍କର ଇଂରାଜୀ ଅନୁବାଦଗୁଡ଼ିକ ଓଡ଼ିଆରେ ଅନୂଦିତ ରଚନାଗୁଡ଼ିକ ମଧ୍ୟରେ ସ୍ଥାନପାଇଛି । ଜୀବନୀ ସ୍ନେହପ୍ରଭା ଇଂରାଜୀ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଅନୁବାଦ ଅଧ୍ୟୟନ ଏବଂ ତୁଳନାତ୍ମକ ସାହିତ୍ୟରେ ଡକ୍ଟରେଟ ହାସଲ କରିଥିଲେ । ଜଣେ ସହକାରୀ ପ୍ରଫେସର ଭାବେ ସେ ଅନେକ ଉଚ୍ଚଶିକ୍ଷାନୁଷ୍ଠାନରେ ଇଂରାଜୀ ସାହିତ୍ୟ ଶିକ୍ଷା ଦେଇଛନ୍ତି । ସେ ବ୍ରହ୍ମପୁରସ୍ଥିତ ବିନାୟକ ଆଚାର୍ଯ୍ୟ ମହାବିଦ୍ୟାଳୟର ଅଧ୍ୟକ୍ଷା ଭାବରେ ମଧ୍ୟ କାର୍ଯ୍ୟ କରିଥିଲେ । ରଚନା ସ୍ନେହପ୍ରଭା ଫକିର ମୋହନ ସେନାପତିଙ୍କ ଅନେକ ଉପନ୍ୟାସ ବ୍ୟତୀତ ଓଡ଼ିଆର ପ୍ରଥମ ଉପନ୍ୟାସ ଉମେଶ ଚନ୍ଦ୍ର ସରକାରଙ୍କ  ପଦ୍ମମାଳୀ କୁ ଇଂରାଜୀରେ ଅନୁବାଦ କରିଛନ୍ତି । ତାଙ୍କର ଅନ୍ୟାନ୍ୟ ରଚନା ଭିତରେ  "ଦି ୱାର୍ଲଡ ଉଇଦିନ" , ବୈଷ୍ଣବ ଚରଣ ଦାସଙ୍କ ଓଡ଼ିଆ ଉପନ୍ୟାସ  ମନେ ମନେ ର ଇଂରାଜୀ ଅନୁବାଦ ଏବଂ ରାମଶଙ୍କର ରାୟଙ୍କ  ବିବସିନୀ, ଏ ହିଷ୍ଟୋରିକାଲ ରୋମାନ୍ସ  ଅନ୍ୟତମ। ସେ ସାକି ଏବଂ ଓସ୍କାର ୱାଇଲ୍ଡଙ୍କ କ୍ଷୁଦ୍ରଗଳ୍ପ ବ୍ୟତୀତ ଏଲିଜାବେଥ ଜେନିଙ୍ଗ୍ସ ଏବଂ ପି.ବି ଶେଲିଙ୍କ କବିତା ଆଦି ବିଶ୍ୱ କ୍ଲାସିକ ରଚନା ଇଂରାଜୀରୁ ଓଡ଼ିଆକୁ ଅନୁବାଦ କରିଥିଲେ । ସେ ଗୋପବନ୍ଧୁ ଦାସଙ୍କ ପ୍ରସିଦ୍ଧ ଆତ୍ମଜୀବନୀ  "ବନ୍ଦିର ଆତ୍ମକଥା"  ସମେତ ଅନେକ କବିତା ଏବଂ କାହାଣୀ ସଂଗ୍ରହ ଏବଂ ଜୀବନୀ ଅନୁବାଦ କରିଛନ୍ତି । ସେ ନିଜେ ମଧ୍ୟ ଜଣେ କବି । ଓଡ଼ିଆରେ ତାଙ୍କର ରଚନାଗୁଡ଼ିକ ପ୍ରତୀକ୍ଷୀ, କାହାଣୀ, ଅନୁପମ ଭାରତ ଏବଂ ଅନ୍ୟାନ୍ୟ ପତ୍ରିକାରେ ପ୍ରକାଶିତ ହୋଇଥିବାବେଳେ ତାଙ୍କର ଇଂରାଜୀ ଅନୁବାଦ ଭାରତୀୟ ସାହିତ୍ୟ, ଓଡ଼ିଶା ସମୀକ୍ଷା, ଦି ଲିଟିଲ୍ ମାଗାଜିନ୍, ରକ୍ ପେବଲ୍ ଇତ୍ୟାଦିରେ ପ୍ରକାଶିତ ହୋଇଛି । ସେ କରିଥିବା ପାରମିତା ସତପଥୀଙ୍କ  "ରଙ୍ଗ ଏକାକୀ" ର ଅନୁବାଦ ବ୍ୟାପକ ଭାବେ ସମୀକ୍ଷା ହୋଇଛି । ତାଙ୍କର ସର୍ବାଧିକ ସମୀକ୍ଷା ହୋଇଥିବା ରଚନା ହେଉଛି  "ୱାନ ଥାଉଜେଣ୍ଡ ଇୟର୍ସ ଇନ ଏ ରେଫ୍ରିଜରେଟର"  । ତାଙ୍କ କହିବାନୁସାରେ, ଅନୁବାଦ ହେଉଛି ବର୍ଗୀକରଣକୁ ବଦଳାଇବା ଏବଂ ସମସ୍ତ ପ୍ରକାରର ଆଧିପତ୍ୟକୁ ପରଖିବା ଏବଂ ମାନବ ଚେତନା ମୁକ୍ତ କରିବା ପାଇଁ ଏକ ଉପକରଣ ।
ପାରଦ  ( : ; ମର୍କ୍ୟୁରୀ) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୮୦  ।
ଶାନ୍ତନୁ ମହାପାତ୍ର  (୬ ଜାନୁଆରୀ ୧୯୩୬ - ୩୦ ଡିସେମ୍ବର ୨୦୨୦) ଜଣେ ଓଡ଼ିଆ ସଙ୍ଗୀତକାର ଥିଲେ  । ଓଡ଼ିଆ ବ୍ୟତୀତ ସେ ହିନ୍ଦୀ, ବଙ୍ଗଳା. ଅହମିଆ ଓ ତେଲୁଗୁ ଚଳଚ୍ଚିତ୍ରରେ ମଧ୍ୟ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ବ୍ୟକ୍ତିଗତ ଜୀବନ ଶାନ୍ତନୁ ମହାପାତ୍ର ୧୯୩୬ ମସିହାର ଜାନୁଆରୀ ୬ ତାରିଖରେ ଓଡ଼ିଶାର ମୟୁରଭଞ୍ଜ ଜିଲ୍ଲାସ୍ଥିତ ବାରିପଦାଠାରେ ଜନ୍ମଗ୍ରହଣ କରିଥିଲେ । ଶିକ୍ଷା ଓ ବୃତ୍ତି ପାଞ୍ଚ ବର୍ଷ ବୟସରୁ ସେ ଗୁରୁ ବାଞ୍ଛାନିଧି ପଣ୍ଡାଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ୯ ବର୍ଷ ବୟସରୁ ସେ ମଞ୍ଚରେ ସଙ୍ଗୀତ ପରିବେଷଣ ଆରମ୍ଭ କରିଥିଲେ । ୧୯୫୭ ମସିହାରେ ସେ ଆଇଆଇଟି ଖଡ଼ଗପୁରରୁ ଆପ୍ଲାଏଡ୍ ଜିଓଲଜି ଆଣ୍ଡ୍‌ ଜିଓଫିଜିକ୍ସରେ ସ୍ନାତକ ଡିଗ୍ରୀ ହାସଲ କରିଥିଲେ । ଆଇଆଇଟିରେ ପଢ଼ିବା ସମୟରେ ସେ ଆଇପିଟିଏ ସହିତ ଜଡ଼ିତ ହୋଇଥିଲେ ଓ ସେଠାରେ ସମୂହ ସଙ୍ଗୀତର କଳା ଆୟତ୍ତ କରିଥିଲେ । ସେ ସଲୀଳ ଚୌଧୁରୀଙ୍କଠାରୁ ସଙ୍ଗୀତ ନିର୍ଦ୍ଦେଶନା ଶିଖିଥିଲେ । ୧୯୫୭ ମସିହା ଜୁନ ମାସରେ ସେ ଓଡ଼ିଶା ସରକାରଙ୍କ ମାଇନିଂ ଏବଂ ଜିଓଲଜି ବିଭାଗରେ ଯୋଗଦେଇଥିଲେ ଓ ୧୯୯୪ ମସିହାରେ ସେଠାରୁ ନିର୍ଦ୍ଦେଶକ ଭାବରେ ଅବସର ଗ୍ରହଣ କରିଥିଲେ । କଥାଚିତ୍ରରେ ସଂଗୀତ ନିର୍ଦ୍ଦେଶନା ପ୍ରଥମ ଥର ପାଇଁ ଚଳଚ୍ଚିତ୍ର ସଂଗୀତକାର ଭାବେ ସେ ୧୯୬୩ ମସିହାରେ ଓଡ଼ିଆ କଥାଚିତ୍ର ସୂର୍ଯ୍ୟମୁଖୀରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ନିଜ ଜୀବନକାଳ ଭିତରେ ସେ ୫୦ଟି ଓଡ଼ିଆ କଥାଚିତ୍ରରେ ୧୯୦୦ରୁ ଅଧିକ ଗୀତରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । କଥାଚିତ୍ରରେ ଅବଦାନ ସମ୍ମାନ ଓ ପୁରସ୍କାର ଲଳିତ କଳା ଏକାଡେମି ପୁରସ୍କାର - ୨୦୦୪ ଓଡ଼ିଶା ଫିଲ୍ମ୍‌ କ୍ରିଟିକ ପୁରସ୍କାର - ୧୯୯୫ ଡିଲିଟ - ୨୦୧୧  ( ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ) ମୃତ୍ୟୁ ନିମୋନିଆ ରୋଗରେ ପୀଡ଼ିତ ହୋଇ ୨୦୨୦ ମସିହା ଡିସେମ୍ବର ୩୦ ତାରିଖରେ ୮୪ ବର୍ଷ ବୟସରେ ଶାନ୍ତନୁଙ୍କର ଦେହାନ୍ତ ହୋଇଥିଲା  ।
ମହାକାଳୀ  ସଂସ୍କୃତ: , :      , କାଳ  (ସମୟ) ଓ ମୃତ୍ୟୁର ଦେବୀ, ମହାନ ଦେବୀ, ମହାଦେବୀ । ତାଙ୍କୁ ଶିବଙ୍କର ସହଚରୀ ବୋଲି କୁହାଯାଏ। ସେ ହେଉଛନ୍ତି ଚିତ୍ ଶକ୍ତି, ବାସ୍ତବତା  (ତଳେ ଦେଖନ୍ତୁ) ଏବଂ ଅସ୍ତିତ୍ୱର ଆଧାର । ସେ ହେଉଛନ୍ତି ମହାକାଳ  (ସମୟ ବା ମୃତ୍ୟୁ) ଶିବଙ୍କର ପ୍ରକୃତିରୂପା  (ସ୍ତ୍ରୀ-ରୂପା) ଶକ୍ତି । ସେ ସମୟାତୀତା, ଦେବୀ ଦୁର୍ଗାଙ୍କ କୋପ ସମ୍ଭୂତା, ତଥା ଆଦି ପରାଶକ୍ତି, ନୀଳାଭ କାନ୍ତିଯୁକ୍ତା। ମା କାଳୀଙ୍କର ଶ୍ରେଷ୍ଠତମ ରୂପ, ଯାହାଙ୍କୁ ହିନ୍ଦୁମାନେ ଦିବ୍ୟ ଜନନୀ ବୋଲି ପରିଗଣିତ କରିଥାନ୍ତି।
ମଦୁରୈ ଷଣମୁଖବଡ଼ିବୁ ସୁବୁଲକ୍ଷ୍ମୀ  (୧୬ ସେପ୍ଟେମ୍ବର , ୧୯୧୬ - ୨୦୦୪) କର୍ଣ୍ଣାଟକ ସଙ୍ଗୀତର ବହୁ ପ୍ରଚଳିତ ସଂଗୀତକାର ଥିଲେ  । ମୁଖ୍ୟତଃ ସେ ଶାସ୍ତ୍ରୀୟ ସଂଗୀତରେ ଏମ.ଏସ. ଅକ୍ଷରରେ ଜଣା ଯା 'ନ୍ତି । ଜୀବନ ସୁବୁଲକ୍ଷ୍ମୀଙ୍କ ଜନ୍ମ  (୧୬ ଡିସେମ୍ବର ୧୯୧୬)ରେ ତାମିଲନାଡୁର ମଦୁରୈ ସହରରେ ହୋଇଥିଲା  । ସେ ବାଲ୍ୟକାଳରୁ ସଂଗୀତ ଶିକ୍ଷଣ ଆରମ୍ଭ କରିଥିଲେ ଏବଂ ୧୦ ବର୍ଷ ବୟସରେ ହିଁ ନିଜର ପ୍ରଥମ କ୍ୟାସେଟ ରେକର୍ଡ କରିଥିଲେ । ଏହାପରେ  "ଶୋମ୍ମଙ୍ଗୁଡୀ ଶ୍ରୀନିବାସ ଅୟ୍ୟର" ଙ୍କଠାରୁ କର୍ଣ୍ଣାଟକ ସଙ୍ଗୀତ ରେ, ତଥା  "ପଣ୍ଡିତ ନାରାୟଣ ବ୍ୟାସ" ଙ୍କଠାରୁ ହିନ୍ଦୁସ୍ତାନୀ ସଙ୍ଗୀତରେ ଉଚ୍ଚଶିକ୍ଷା ପ୍ରାପ୍ତ କରିଥିଲେ । ନିଜର ୧୭ ବର୍ଷ ଆୟୁରେ ଚେନ୍ନାଇର ବିଖ୍ୟାତ ମ୍ୟୁଜିକ ଏକାଡେମୀରେ ସଙ୍ଗୀତ କାର୍ଯ୍ୟକ୍ରମ କରିଥିଲେ । ଏହାପରେ ମାଲାୟାଲାମରୁ ନେଇ ପଞ୍ଜାବ ପର୍ଯ୍ୟନ୍ତ ଭାରତର ଅନେକ ଭାଷାରେ ଗୀତ ରେକର୍ଡ କଲେ । ଅଭିନୟ ସୁବୁଲକ୍ଷ୍ମୀ ବହୁ ଫିଲ୍ମରେ ଅଭିନୟ କରିଛନ୍ତି । ୧୯୪୫ ମସିହାର ମୀରା ଫିଲ୍ମରେ ତାଙ୍କର ମୁଖ୍ୟ ଭୂମିକା ସବୁଠାରୁ ସ୍ମରଣୀୟ ହୋଇଛି । ଏହି ଫିଲ୍ମ ତାମିଲ ତଥା ହିନ୍ଦୀ ଭାଷାରେ ତିଆରି ହୋଇଥିଲା ଏବଂ ସେଥିରେ ବହୁ ପ୍ରସିଦ୍ଧ ମୀରା ଭଜନ ମଧ୍ୟ ଗାଇଥିଲେ । ପ୍ରସଂଶା ବହୁ ପ୍ରଚଳିତ ସଂଗୀତକାରମାନେ ସୁବୁଲକ୍ଷ୍ମୀଙ୍କ ସଙ୍ଗୀତର ତାରିଫ କରିଥିଲେ । ଲତା ମଙ୍ଗେଶକର ତାଙ୍କୁ  "ତପସ୍ୱିନୀ"  କହିଥିଲେ । ଉସ୍ତାଦ ବଡେ ଗୁଲାମ ଅଲ୍ଲୀ ଖାଁ ତାଙ୍କୁ  "ସୁ ସ୍ୱରଲକ୍ଷ୍ମୀ"  ଡାକିଥିଲେ, ତଥା କିଶୋରୀ ଆମନୋକର ତାଙ୍କୁ  "ଅଷ୍ଟମ ସ୍ୱର"  କହିଥିଲେ ଯାହା ସଙ୍ଗୀତର ସାତ ସ୍ୱରରୁ ଉଞ୍ଚା ଅଟେ । ଭାରତର ବହୁ ମାନନୀୟ ନେତା ଯେପରି ମହାତ୍ମା ଗାନ୍ଧୀ ଏବଂ ପଣ୍ଡିତ ନେହେରୁ ମଧ୍ୟ ତାଙ୍କ ସଙ୍ଗୀତର ପ୍ରଶଂସକ ଥିଲେ । ଏମ. ଏସ. ସୁବୁଲକ୍ଷ୍ମୀଙ୍କୁ କଳା କ୍ଷେତ୍ରରେ ପଦ୍ମଭୂଷଣରେ ୧୯୫୪ ମସିହାରେ ସମ୍ମାନିତ କରାଗଲା । ସଂଯୁକ୍ତ ରାଷ୍ଟ୍ର ସଂଘ ସେ ପ୍ରଥମ ଭାରତୀୟ ଯିଏ କି ସଂଯୁକ୍ତ ରାଷ୍ଟ୍ର ସଂଘ  ( : ) ସଭାରେ ସଂଗୀତ କାର୍ଯ୍ୟକ୍ରମ ପ୍ରସ୍ତୁତ କରିଥିଲେ , ତଥା ସେ ପ୍ରଥମ ମହିଳା ଯାହାଙ୍କୁ କର୍ଣ୍ଣାଟକ ସଙ୍ଗୀତରେ ସର୍ବୋତ୍ତମ ପୁରସ୍କାର  "ସଙ୍ଗୀତ କଳାନିଧି"  ପ୍ରାପ୍ତ ହୋଇଥିଲା । ୧୯୯୮ ମସିହାରେ ତାଙ୍କୁ ଭାରତର ସର୍ବୋତ୍ତମ ନାଗରିକ ପୁରସ୍କାର ଭାରତ ରତ୍ନ ପ୍ରଦାନ କରାଗଲା । ସଂଯୁକ୍ତ ରାଷ୍ଟ୍ର ସଂଘ ସୁବୁଲକ୍ଷ୍ମୀଙ୍କ ଜନ୍ମ ଶତାବ୍ଦୀ ଉପଲକ୍ଷେ ଏକ ଡାକଟିକେଟ ଜାରି କଲେ । ଶେଷ ଜୀବନ ଶ୍ରୀମତୀ ସୁବୁଲକ୍ଷ୍ମୀଙ୍କ ଦେହାନ୍ତ ୨୦୦୪ ମସିହାରେ ଚେନ୍ନାଇରେ ହୋଇଥିଲା ।
ଏଣ୍ଟାକାପୋନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ କୋମଟାନ ଏକ ଔଷଧ ଯାହା ପାର୍କିନ୍ସନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଲେଭୋଡୋପା/କାର୍ବିଡୋପା ପ୍ରଭାବ କମିଯିବା ପୂର୍ବରୁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟନ୍ତ୍ରିତ ଗତିବିଧି, ବାନ୍ତି, ଏବଂ ପରିସ୍ରା ରଙ୍ଗର ପରିବର୍ତ୍ତନ ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଜୁଆ ଖେଳିବାକୁ ଇଚ୍ଛା, ଶୋଇବା, ପ୍ରୋଷ୍ଟେଟ କର୍କଟ, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ହାଲୁସିନେସନ୍ ଅନ୍ତର୍ଭୁକ୍ତ ହୋଇପାରେ । ଏହା ଲେଭୋଡୋପା, କ୍ୟାଟେକୋଲ-ଓ-ମିଥାଇଲଟ୍ରାନ୍ସଫ୍ରେଜ୍  କୁ ଭାଙ୍ଗୁଥିବା ଏନଜାଇମକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୧୯୯୮ ମସିହାରେ ୟୁରୋପରେ ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏଣ୍ଟାକାପୋନ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୨୦୦ ମିଗ୍ରାର ୧୦୦ ଟାବଲେଟ୍ ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୦ ଡଲାର ଅଟେ ।
ଲୁଣାହାଣ୍ଡି, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ମହେଶ୍ୱରୀ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗୁରୁସଦୟ ସଂଗ୍ରହାଳୟ , ଭାରତୀୟ ରାଜ୍ୟ ପଶ୍ଚିମବଙ୍ଗର କଲିକତାଠାରେ ଅବସ୍ଥିତ ଏକ କଳା ଓ ହସ୍ତଶିଳ୍ପ ସଂଗ୍ରହାଳୟ । ପ୍ରତ୍ନତତ୍ତ୍ୱ ପଦାର୍ଥ ସମୂହ ସମେତ ଏଠାରେ 3000ରୁ ଉର୍ଦ୍ଧ ମୁଠି , ପାଣ୍ଡୁଲିପି , ମୁଖା , ପ୍ରାଚୀ ବାଦ୍ୟ ଯନ୍ତ୍ର, ଅଙ୍କନ ଚିତ୍ର , ହସ୍ତତନ୍ତ୍ର ବସ୍ତ୍ର , କାଠକାମ ସବୁ ପ୍ରଦର୍ଶିତ ହୁଏ । ଏହି ସବୁ ଗୁରୁସଦୟ ଦତ୍ତଙ୍କ ସରଜୀବନର ସଂରୁହିତ ପଦାର୍ଥ ସବୁ । ତାଙ୍କ ପୁତ୍ର ବିରେନ୍ଦ୍ରସଦୟ ଦତ୍ତ ଇଚ୍ଛାନୁସାରେ ଏହି ସଂଗ୍ରହାଳୟର ପ୍ରତିଷ୍ଠା ହେଇଥିଲା । ତାଙ୍କର ପୁତ୍ର ବଧୁ ଆରତି ଦତ୍ତ ଏହାର ଚେୟାରମେନ ହିସାବରେ ସମସ୍ତ ପରିଚାଳନା ଦେଖନ୍ତି ।
ଚ ଓଡ଼ିଆ ବର୍ଣ୍ଣମାଳାର ଏକ ବ୍ୟଞ୍ଜନ ବର୍ଣ୍ଣ । ଏହା ବ୍ୟଞ୍ଜନ ବର୍ଣ୍ଣର ୬ଷ୍ଠ ଓ ଚ ବର୍ଗର ପ୍ରଥମ ବର୍ଣ୍ଣ । ଉଚ୍ଚାରଣ ଏହାର ଉଚ୍ଚାରଣ ତାଳୁ । ଇତିହାସ ଓ ପୁରାଣ ବ୍ୟବହାର ଅବ୍ୟୟ ପଦ ଏହା ଦୁଇ ଶବ୍ଦ ମଝିରେ ବା ଶବ୍ଦର ଶେଷରେ ବ୍ୟବହୃତ ହୋଇଥାଏ, କିନ୍ତୁ, ଶବ୍ଦର ଆଗରେ ବା ବାକ୍ୟ ଶେଷରେ କଦାପି ବ୍ୟବହୃତ ହୁଏ ନାହିଁ । ଓଡ଼ିଆ ଭାଷାରେ  'ଚ' ର ବ୍ୟବହାର ନାହିଁ । କେବଳ ଏବଂଚ, ପୁ୍ନଶ୍ଚ, ଅପିଚ ବରଂଚ, ତଥାଚ, କଦାଚ, ଆଦିରେ ଏହା ଅନ୍ୟ ଅବ୍ୟୟରେ ଯୁକ୍ତ ହୋଇ ନିଷ୍ପନ୍ନ ହେବା ପଦ ସ୍ୱରୂପ ଓଡ଼ିଆରେ ଏହାର ବ୍ୟବହାର ଅଛି ।
ଦଶପୁର, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୩୬ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।